ئیعجازێكی نوێ. قوربانیكردن ژینگە دەپارێزێت نەك قەڵاچۆكردنی ئاژەڵان بێت. –\n6035 جار ئه‌م بابه‌ته خوێندراوه‌ته‌وه\nهەندێك جار لەلایەن هەندێك كەسەوە گوێمان لێدەبێت یان پێمان دەڵێن كە قوربانیكردن بەم ژمارەیە لە ئاژەڵان لە جەژنی قورباندا جۆرێكە لە قەڵاچۆكردنی ئاژەڵان، بێئاگا لەوەی كەڕاستییەكی زانستیی و ژینگەیی هەیە لەپشت ئەم فەرمانە خوداییەوە.\nبەڵام زۆر جار ئەم پرسیارە دەكرێت : ئایا قوربانیكردن بە ئاژەڵ لەناوبردنیان نییە؟ كاتێك خودای گەورە لەقورئاندا دەفەرموێت : (فَصَلِّ لِرَبِّكَ ۆانْحَرْ) (الكوثر:2) ؟\nلەوەڵامدا و بەپشتبەستن بەزانستی نوێ و بە ئامارەكانی دەزگا نێودەوڵەتییە پەیوەندیدارەكان دەڵێین:\nقوربانیكردن بەئاژەڵی وەك وشتر و مانگا و مەڕ و بزن، لە ڕۆژانی جەژنی قورباندا، وەك لە قورئان و سوننەتدا هاتووە، دەبێتە هۆی راگرتنی هاوسەنگیی نێوان گازەكان، چونكە وەك لە ئامارەكانی رێكخراوی (ئێف ئەی ئۆ) (فاو)دا هاتووە، ئاژەڵان بەرپرسن لەدەردانی لە(18%)ی بڕی ئەو گازانەی كە پلەی گەرما بەرز دەكەنەوە، وەك گازی میسان (سی ئێچ فۆڕ) و كاربۆن دای ئۆكساید، بۆیە بە قوربانیكردن بەم چوار جۆرەی ئاژەڵ بڕی گازی میسان و كاربۆن دای ئۆكساید كەم دەكات و، بڕی گازی (ئۆكسیجین)یش زیاد دەكات.\nگازی میسان(CH4) كە لەئەنجامی كرداری سووتاندن و پڕۆسەی شیكردنەوەی بەكتیریای توخمە ئەندامییەكانییەوە لەشوێنی ژێرخاكنانی زبڵ و خاشاكەوە دێتە ئاراوە.\nپڕۆفیسۆر (كۆنراد)ی سەرۆكی پەیمانگای (بلانك) بۆ مایكرۆبایۆلۆژی دەڵێت:\n(ئەو گازی (میسان)نەی كە لە رێگەی مانگاو وڵاخی بەرزە و مەڕوماڵاتەوە دەردەچێت و، ساڵانەش نزیكەی (600) ملیۆن تۆنە و بەرز دەبێتەوە نێو بەرگی هەوا، یەكێكە لە سەرەكیترین هۆكارەكانی دیاردەی قەتیسبوونی گەرما، بۆیە ئەگەر بتوانین سنوورێك بۆ كەمكردنەوەی دابنێین ئەوسا دەتوانین گۆڕانكارییەكی خێراتر ئەنجام بدەین لەو گۆڕانكارییەی كە لەرێگەی دابەزاندنی گازی دوانە ئۆكسیدی كاربۆنەوە بەدەستی دەهێنین).\nبەپێی توێژینەوەكانیش دەركەوتووە كە بڕی گازی میسان لە هەوادا بەرێژەی (150%) زیادی كردووە لەساڵی (1750)وە تا ئەمڕۆ، بەمەش سنوورە ئاساییەكانی خۆی تێپەڕاندووە.\nئەوەش راستە كە جیاوازیی هەیە لەنێوان كاریگەریی هەر یەك لە گازی میسان و گازی دوانە ئۆكسیدی كاربۆن لەڕووی:\nیەكەم : گازی دوانە ئۆكسیدی كاربۆن لە (70%)ی قەبارەی ئەو گازانە پێكدێنێت كە دەبنە هۆی دیاردەی قەتیسبوونی گەرما، لەكاتێكدا گازی میسان لە (23%) پێكدێنێت.\nدووەم: توانای گازی میسان بۆ گلدانەوەی گەرما لەنێو بەرگەهەوای زەویدا (23) جار زیاترە لەتوانای گازی دوانە ئۆكسیدی كاربۆن.\nسێیەم: گازی میسان بۆ ماوەی (8)ساڵ لەبەرگەهەوادا دەمێنێتەوە، لەكاتێكدا گازی دوانە ئۆكسیدی كاربۆن بۆ ماوەی زیاتر لە (100) ساڵ دەمێنێتەوە.\nلەساڵی (2002)دا مانگا و مەڕ و ماڵات نزیكەی (2،3) بلیۆن تۆن لە گازی دوانە ئۆكسیدی كاربۆن و، نزیكەی (104) ملیۆن تۆن گازی (میسان)ی خستۆتە هەواوە.\nتەنها لەفەرەنسادا گازی میسانی دەرچوو لەرێگەی دەمی ئاژەڵانەوە نزیكەی (26) ملیۆن تۆن بووە و، لەرێگەی پاشەڕۆشیانەوە نزیكەی (12) ملیۆن تۆن بووە.\nبۆیە هەتا بەرهەمهێنانی یەك كیلۆگرام لەگۆشتی مانگا، نزیكەی (13) تا (30) كیلۆگرام لەگازی میسان دەچێتە هەواوە.\nئەمڕۆ بەپێی ئامارەكانی رێكخراوی كشتوكاڵو خۆراكی سەر بەنەتەوە یەكگرتووەكان (فاو) ژمارەی ئەم چوار جۆرە لە ئاژەڵەكان بەم شێوەیەیە:\nلەجیهاندا ژمارەی مانگا نزیكەی (1)ملیارو (500) ملیۆن سەرە كە:\n28% لەهندستانە ، كە هیندییەكان نایخۆن و سەری نابڕن.\nلەجیهاندا ژمارەی مەڕ نزیكەی (2) ملیار سەرە، كە (22%)ی لەوڵاتی نیوزلەندایە.\nلەجیهاندا ژمارەی بزن دەگاتە نزیكەی (1)ملیار، كە لە (30%)ی لەوڵاتی چینە.\nلەجیهاندا ژمارەی وشتر دەگاتە نزیكەی (20) ملیۆن وشتر، كە (70%)ی لەوڵاتە عەرەبییەكانی ئاسیا و ئەفریقیایە.\nلێرەوەیە كە لەپڕۆسەی قوربانیكردن بەو چوار جۆرە ئاژەڵە موعجیزەیەكی گەورە هەیە كە بریتییە لە كەمكردنەوەی بڕی گازەكانی دوانە ئۆكسیدی كاربۆن و میسان، وێڕای زۆر سوودی كۆمەڵایەتیی و ئابووریی دیكە.\nئەمەش لەبەر ئەوەی ژمارەی ئاژەڵەكان ساڵانە لەزیادبووندان بەم پڕۆسەیەش جۆرێك لەهاوسەنگیی دەگەڕێتەوە بۆ بڕی ئەو گازانەی كە زیان بە ژینگە و بەرگەهەوا دەگەیەنن.\nنوسينى: (عبدالرحمن صدیق).\nShare the post “ئیعجازێكی نوێ. قوربانیكردن ژینگە دەپارێزێت نەك قەڵاچۆكردنی ئاژەڵان بێت.”


گرژی و ئاڵۆزی لە دەمی مەڕاسیمی ساڵیادی توندوتیژی شارلۆتسڤێل\nشاری شارلۆتسڤێل بە شێوەیەکی ئاشتیانەو داگیرسانی مۆم و چەند بۆنەیەک یادی توندوتیژییەکەی هاوینی ڕابوردووی خۆپیشاندانی باڵادەستی سپیپێستەکان دەکاتەوە کە بوو بەهۆی ناکۆکی لە سەرانسەری وڵات. بەڵام پۆلیس بەهۆی ئەو یادەوەرییە باری ئاسایشی توندکردووە لە کاتێکدا ژمارەیەک خوێندکار توڕەو ناڕازی بوون بەهۆی توندی باری ئاسایش لە کۆتایی ئەم هەفتەیەدا لەوێ.\nئێوارەی ڕۆژی شەممە چەند چالاکوانێک هاواریان دەکرد " ئێوە بە ئاراستەی توندوتیژیدا دەڕۆن، ئێمە هیچ توندوتیژییەک لێرەدا نابینین".\nمەشخەڵ بەدەستەکانی پارەکە لە شارلۆتسڤیل\nماوەیەکی کورت بەر لەو بۆنەیەی شەوی شەممە کە پلانی بۆ دانرابوو لەو شوێنەی کە ساڵێک پێش ئێستا پێکدادان لە نێوان نەتەوە پەرستە سپی پێستە مەشخەڵ بەدەستەکان و خۆپیشاندەرانی دژیان ڕوویدا، چالاکوانان ئاڵایەکیان هەڵکرد کە تیایدا نوسرابوو " ساڵی ڕابوردوو بە مەشخەڵەوە هاتن ئەم ساڵ بە باجەکانیانەوە هاتوون."\nهەبوونی ژمارەکی زۆری پۆلیس لە شوێنی یادکردنەوەکە خوێندکاران نیەگەران دەکات و ئەم دروشمە هەڵدەدەن\nپاشان گروپێکی نزیکەی 200 کەس بە ڕێپێوان چوون بۆ بەشێکی تری زانکۆی ڤێرجینیا، لەوێ خۆپیشاندەران هاوریان بەسەر ئەو پۆلیسانەدا دەکرد کە وەکو دژە ئاژاوە بە دەوریان ڕیزیان بەستبوو.\nکایبریتی ماوتۆ ڕێکخەری یەکێتی خوێندکارانی زانکۆی ڤێرجینیا گوتی خوێندکارەکان بۆیە چوون بۆ بەشێکی تری زانکۆکە چونکە نەیاندەویست وەکو قەفەس دەوریان بگیرێت لەو شوێنەی کە بەرنامەی ڕێپێوانەکە دانرابوو.\nڕۆژی شەممە ساڵیادی ئەو ئاژاوانە بوو کە بەهۆی خۆپیشاندانی پشتیوانیکار لە باڵادەستی سپی پێستەکان لە زانۆکی ڤێرجینیاوە دەستیپێکرد ڕۆژێک پاش ئەوەش خۆپیشاندانێکی گەورەتر لە ناوجەرگەی شاری شارلۆتسڤێل ڕوویدا.\nلە 12 ی مانگی 8 سەدان نەتەوەپەرستی سپی پێست لە ناویاندا نیۆ نازییەکانیش کە ئەندامانی گروپی نەتەوەپەرستی KKK یش خۆیان تیاخزانبوو بە ناو شاری شارلتسڤیلدا بڵاو بوونەوە وەکو بەشێک لە ناڕەزایی دەربڕین بەرامبەر بڕیاری شارەکە بۆ لابردنی پەیکەری ژەنەرال ڕابەرت لی لە پارکێک.\nلەو ڕۆژەدا توندوتیژییەکی زۆر لە نێوان ئامادەبوانی و خۆپیشاندەران دەستی پێکرد. لەو کاتەدا پۆلیس تونی بڵاوەیان پێ بکات بەڵام پاشان ئۆتۆمبێلێک خۆی کرد بە نێو خۆپیشاندەرانی بە ئاشتی و هێدەر هەیەری تەمەن 32 ساڵان کوژرا.


لە میانی ڕۆژی دووەمی کۆنفرانسی ئاسایشی میونشن دا بەڕێز مەسرور بارزانی چاوی کەوت بە چەند بەرپرسێکی باڵای نێودەوڵەتی - KRG France\nهه‌واڵ و چالاكییه‌كان ⮜ لە میانی ڕۆژی دووەمی کۆنفرانسی ئاسایشی میونشن دا بەڕێز مەسرور بارزانی چاوی کەوت بە چەند بەرپرسێکی باڵای نێودەوڵەتی\nبڵاو کراوە لە: شەممە ١٥ شوبات ٢٠٢٠ - ٢١:٠٦\nئەمڕۆ ١٥ی شوباتی ٢٠٢٠ بەڕێز مەسرور بارزانی سەرۆکی حکومەتی هەرێمی کوردستان چاوی کەوت بە بەرپرسانی باڵای نێودەوڵەتی لە میانی ڕۆژی دووەمی کۆنفرانسی ئاسایشی میونشن دا\nکۆبونەوەی سەرۆکی حکومەتی هەرێمی کوردستان لەگەڵ بەڕێز سەرۆک وەزیرانی دەوڵەتی کوەیت شێخ سەباح حەمەد ئەلسەباح :\nلە دیدارەکەدا بارودۆخی عێراق و ناوچەکە و پەرەپێدانی پەیوەندیی نێوان هەرێمی کوردستان و کوەیت تاوتوێ کرا. سەرۆک وەزیرانی کوەیت ئامادەیی وڵاتەکەی دەربڕی بۆ گەشەپێدانی زیاتری پەیوەندییەکان لەگەل هەرێمی کوردستان بەتایبەتی لە بواری بازرگانیدا. سەرۆک وەزیرانی کوەیت ئاماژەی بەوەدا کە هەرێمی کوردستان رۆڵێکی گرنگی لە ناوچەکەدا هەیە و دەرفەتی باشی وەبەرهێنانیش لە هەرێم هەیە و پەرەپێدانی پەیوەندییە بازرگانیمان لەگەڵ هەرێمی کوردستان بە گرنگ دەزانین. سەرۆکی حکومەتی هەرێمی کوردستان سوپاس دەوڵەتی کوەیتی کرد بۆ گرنگیدانی بە پەیوەندیی لەگەڵ هەرێم و گوتیشی زەمینەیەکی لەبار بۆ وەبەرهێنان هەیە و هەموو ئاسانکارییەکی پێویست بۆ وەبەرهێنەرانی ناوخۆیی و دەرەکی دەکەین.\nکۆبونەوەی سەرۆکی حکومەتی هەرێمی کوردستان لەگەڵ شاندێکی پەرلەمانی ئەڵمانیا كرد کە پێکهاتبوون لە پەرلەمانتاران نیل شمید و کارستن شنایدەرو فیختز فەیگنترۆی لە پارتی سۆشیال دیموکراتی ئەڵمانیا :\nلە کۆبوونەوەکەدا پەرلەمانتارانی ئەڵمانیا ئاماژەیان بە رۆڵی گرنگی هەرێمی کوردستان دا وەک فاکتەری سەقامگیریی لە عێراق و ناوچەکەدا . جەختیان لە گرنگیی بەردەوامبوونی هاوکاری و راهێنان بە تایبەتی بۆ هێزی پێشمەرگە لە رووبەڕووبوونەوەی داعشدا کردەوە. سەرۆکی حکومەتی هەرێمی کوردستان سوپاسی هاوکارییەکانی ئەڵمانیای بۆ هەرێمی کوردستان و بەتایبەتی بۆ پێشمەرگە کرد و باسی کارنامەی کابینەی نۆیەمی حکومەتی هەرێمی کوردستانی کرد بە تایبەتی لە هەمەچەشنکردنی ئابووریی و سەرچاوەکانی داهات و گرنگیدانی زیاتر بە وەبەرهێنان بە پێی پێداویستییەکانی هەرێمی کوردستان.\nکۆبونەوەی سەرۆکی حکومەتی هەرێمی کوردستان لەگەڵ بەڕێز سێرگی لاڤرۆڤ وەزیری دەرەوەی رووسیا :\nلە کۆبوونەوەکەدا گفتوگۆ دەربارەی پێشهات و گۆڕانکارییەکانی عێراق و ناوچەکە و گەشەپێدانی پەیوەندییەکانی نێوان هەرێمی کوردستان و رووسیا کرا. وەزیری دەرەوەی روسیا ئاماژەی بەوەدا کە رووسیا پشتیوانی لە مافەکانی گەلی کورد لە ناوچەکە دەکات. گوتیشی دەمانەوێت دۆخی عێراق ئارام و سەقامگیر بێت و رێگە لە چالاکبوونەوەی تیرۆریستانی داعش بگیرێت. سەرۆکی حکومەتی هەرێمی کوردستان جەختی لە گرنگی هێوربوونی دۆخی ناوچەکە بە تایبەتی سوریا کردەوە و داواشی لە رووسیا کرد رۆڵی گرنگی خۆی لە سەقامگیربوونی دۆخی سووریا و رێزگرتن لە مافەکانی گشت پێکهاتەکان و لە نێویشیاندا گەلی کورد بگێڕێت.\nکۆبونەوەی سەرۆکی حکومەتی هەرێمی کوردستان لەگەڵ بەڕێز مارک رووتە سەرۆک وەزیرانی هۆڵەندا :\nلە کۆبوونەوەکەدا بارۆدۆخی عێراق و ناوچەکە و پەرەپێدانی پەیوەندییەکانی نێوان هۆڵەندا و هەرێمی کوردستان تاوتوێ کرا. سەرۆک وەزیرانی هۆڵەندا رایگەیاند کە پەیوەندییەکی بەهێزمان لەگەڵ هەرێمی کوردستان هەیە و بەردەوامیش دەبین لە هاوکاریکردنی هێزی پێشمەرگە لە رووبەڕووبوونەوەی تیرۆر. گوتیشی هانی کۆمپانیاکانی هۆڵەندا دەدەین بۆ پەرەپێدانی وەبەرهینانی هۆڵەندی لە هەرێمی کوردستان. سەرۆک وەزیرانی هۆڵەندا ستایشی بەرنامەی چاکسازیی کارگێڕی و دارایی حکومەتی هەرێمی کوردستانی کرد و ئامادەیی خۆیشی بۆ هاوکاریکردنی دەربڕی. سەرۆکی حکومەتی هەرێمی کوردستان سوپاسی پشتیوانیی هۆڵەندای کرد و تیشکی خستە سەر بەرنامەی کابینەی نۆیەمی حکومەتی هەرێمی کوردستان لە هەمەچەشنکردنی ئابووری و گرنگیدانی زیاتر بە پرۆسەی وەبەرهێنان.


کتێبی (مردن لەپێناو ئایدیاکاندا) بڵاوده‌کرێتەوە - بنکەی روناکبیریی گەلاوێژ :: Gelawej\nچاپکراو Feb 25, 2020\nبڵاوکراوەکانی نووسیار لە وەرزی نوێی کتێبەکانیدا به‌مزوانه کتێبی (مردن لەپێناو ئایدیاکاندا) لە نووسینی ('کۆستیکا براداتان) لە وەرگێڕانی (نەبەز سەمەد) چاپ و بڵاو ده‌کاته‌وه.\nله‌باره‌ی ئه‌م به‌رهه‌مه‌وه وەرگێڕ نەبەز سەمەد ده‌ڵێت: ''ئەم کتێبە سەبارەت بەو فەیلەسوفانەیە کە لەپێناو فەلسەفە و ئایدیاکانیاندا مردوون. کۆستیکا سەرەتا بەشێوەیەکی سەرنجڕاکێش فەیلەسوفمان پێدەناسێنێت، فەیلەسوف کێیە؟ لەم ڕێگەیەوە پێناسەیەکی نوێ بۆ فەلسەفە دەکات. پاشان باس لە مەرگ دەکات وەک کێشەیەکی فەلسەفی کە فەیلەسوفان پێوەی خەریکن. لێرەدا فەیلەسوف بە مەرگی ئەوانی دیکەوە خەریکە نەک هی خۆی. دواتر لە بەشەکانی دیکەی کتێبەکەدا باس لە ڕووبەڕووبوونەوەی فەیلەسوف دەکات لەگەڵ مەرگی خۆی. کاتێک فەیلەسوف لە نێوان دوو بژاردەدایە: لە ئایدیاکانی پەشیمان بێتەوە و بەزیندوویی بمێنێتەوە یان بۆ ئایدیاکانی وەفادار بمێنێتەوە و بمرێت. لێرەدا فەیلەسوف مەرگ هەڵدەبژێرێت. لە کۆتاییدا، کۆستیکا نمایشی مەرگی فەیلەسوفمان پیشان دەدات و چۆن ئەم مەرگە لەناو کۆیادەوەری خەڵک بەزیندوویی دەمێنێتەوە و کاریگەرییەکی گەورە لەسەر کۆمەڵگە بەجێدەهێڵێت.''\n'' داخۆ چ شتێکی هاوبەش سۆکراتێس، هایپاتیا، گۆردانۆ بڕۆنۆ، تۆماس مۆر و یان پاتۆچکە کۆ دەکاتەوە؟ یەکەم، ئەوان هەموویان ڕۆژێک ڕووبەڕووی قورسترین هەڵبژاردن بوونەتەوە: بەدڵسۆزی مانەوە بۆ ئایدیاکانت و مردن یان پەشیمانبوونەوە لە ئایدیاکانت و بە زیندوویی مانەوە. دووەم، ئەوان هەموویان مردنیان هەڵبژارد. مەرگە کاریگەرەکەیان نەک تەنیا بوو بە بەشێکی کڕۆکی لە ژیانیان، بەڵکو بوو بە بەشێکی جیانەکراوە لە ئیشە فەلسەفییەکانیان. ''مەرگ لەپێناو ئایدیاکاندا'' لە خودی خۆیدا ئیشێکی فەلسەفییە؛ سۆکراتێس ڕەنگە یەک دێری نەنووسی بێت، بەڵام مەرگەکەی هەموو کات یەکێک بووە لە ئیشە فەلسەفییە پڕ بایەخەکان.\nکتێبی ''مردن لەپێناو ئایدیاکاندا'' لە چەندین گۆشەوە چیرۆکی ئەزموونی فەیلەسوف لەگەڵ مەرگ بۆ ئێمە دەگێڕێتەوە: لە ترادیسیۆنی فەلسەفە وەک هونەری ژیاندن، جەستە وەک شوێنی خۆ-تێپەڕاندن، مەرگ وەکو بابەتێکی کلاسیکیی فەلسەفە، ڕامکردنی مەرگ و خۆ-ئەفراندن. لە کۆتاییدا، قوربانیبوونی فەیلەسوف و نمایشی زیندووی مەرگی فەیلەسوفی-شەهید، پاشان بە ونبوون لەنێو ئەفسانەدا کۆتایی دێت.\n''مردن لەپێناو ئایدیاکاندا'' ڕاهێنانێکە بۆ تێکشکاندنی سنووری دیسپلینە جیاوازەکان. ئەمە کتێبێکە لەبارەی سۆکراتێس و هایدێگەر، هەروەها لەبارەی ''برسیبوون تا مەرگ''ی گاندی و خۆ-سووتاندن، گیرارد و پازۆلینی، لەبارەی خۆ-ئەفراندن و هونەری گۆتار.''\nنەبەز سەمەد لە چەند دێرێکدا:\nپیشەى ئەدەبى: نووسەر و وەرگێڕ.\nلە ساڵی 1988 لە شارى کۆیە لە دایکبووە.\nلە ساڵى 2011 بڕوانامەى بەکالۆریۆسی لە فەلسەفە لە زانکۆی کۆیە بەدەستهێناوە.\nلە ساڵی 2015 لە زانکۆی مانچێستەر/ بەریتانیا ماستەری لە ئێتیک و فەلسەفەی سیاسی بەدەستهێناوە.\nکتێبی ''هزراندنی هونەر''ی ئانتوون ڤان دێن برامبوشی لە ئینگلیزییەوە کردووە بە کوردی، کە ساڵی ٢٠١٨ بڵاوکراوەتەوە.\nلە ئێستادا مامۆستایە لە کۆلێژی هونەرە جوانەکانى زانکۆی سلێمانی.


فەرهەنگی ڕستەیی Rebin Dict Plus بە چارەسەرکردنی کێشەکانی لەگەڵ iOS 13 و زیاتر بۆ iOS نوێکرایەوە – کەی ئای تی ئێن\nئای ئۆ ئێس 26, ئه‌یلول 2019\nفەرهەنگی ڕستەیی Rebin Dict Plus بە چارەسەرکردنی کێشەکانی لەگەڵ iOS 13 و زیاتر بۆ iOS نوێکرایەوە\nلە پاش ناڕەزایی بەکارهێنەران لە هەمبەر بوونی چەند کێشەیەکی فەرهەنگی ڕستەیی Rebin Dict Plus لەگەڵ وەشانی نوێی iOS 13 ـدا، ئەمڕۆ گەشەپێدەری ئەپەکە بەڕێز ڕێبین عەلی ئەپی Rebin Dict Plus ـی لە کۆگای ئەپ ستۆر تایبەت بە iOS نوێکردەوە.\nژمارەی وەشانە نوێیەکەی ئەپەکە بریتییە لە 3.1، لەم وەشانەی ئەپەکەدا کێشەی دەرچوونی لەناکاو (کراش) چارەسەر کراوە لە کاتی چوونە سەر چەند بەشێکی ئەپەکە لە وەشانی iOS 13 ـدا. لەگەڵ ئەوەشدا، تەختەکلیلی کوردی نێوخۆی ئەپەکە باشتر کراوە و کەمێک خێرایی پێوە دیارە و چەند وردە کێشەیەکی دیکەش چارەسەر کراون. لە وەشانی پێشووتری ئەپەکەدا لە وەشانی تاقیکاری و جێگیری iOS 13، ئەگەر بتویستبایە بچویتایەتە سەر بەشەکانی “کوردی بۆ ئینگلیزی” و “ڕستەی کوردی بۆ ئینگلیزی”، ڕاستەوخۆ ئەپەکە دەهاتە دەرەوە و بێبەش دەبوویت لە بەشە ناوبراوەکان.\nئەپی Rebin Dict Plus فەرهەنگێکی ڕستەیی ئینگلیزی بۆ کوردی و بە پێچەوانەوەیە، توانای وەرگێڕانی وشەکانی هەیە بۆ سەر زیاتر لە 5 زمانی دیکە، لەگەڵ هەبوونی چەند تایبەتمەندییەکی دیکەی ناوازەدا. بە خۆڕایی لە کۆگاکانی ئەپ ستۆر و گووگڵ پلەی بەردەستە بۆ داگرتن، بەڵام پێویستی بە 3,000 دینار هەیە تاوەکو بەشەکانی ئەپەکە چالاک بکرێت.\nکرتە لە وێنۆچکەکەی خوارەوە بکە بۆ داگرتن/نوێکردنەوەی وەشانە نوێیەکەی ئەپی Rebin Dict Plus بۆ iOS.\nتاگەکان App App Store ئای ئۆ ئێس ئەپ ئەپ و نەرمەکاڵا iOS 13 Rebin Dict Plus


’’ئەم مەترسییە گەورەیە’’\nخانمە پارێزەر، پروشە قەلەندەر، لەڕێگەی نوسینێکەوە هاووڵاتیان لە دوژمنێکی تاریک و مەترسیدار لە ماڵەکانیاندا ئاگاداردەکاتەوە کە یەکێکە لە بەشەکانی ئینتەرنێت بەناوی دارک وێب و داوا لە دایک و باوکان دەکات ئاگاداری منداڵەکانیان بن بۆ ئەوەی توشی کێشە نەبن.\nئەو پارێزەرە دەڵێت، ي دارک وێب Dark web بە بەشە خراپ و مەترسیدارەکە ناسراوە و کارە تایبەتە بە کارەکانی تاوانکاری و ماددەی هۆشبەر و سێکسی و پۆڕنۆگرافی.\nدوژمنێکی تاریك و مەترسیدار لەماڵەکانماندا...\nماستەر لە لێکۆڵینەوەی تاوان /بەریتانیا\nدارك وێب (Dark web) ئەو دوژمنەیە کە لە ماڵەکانماندا خۆی حەشارداوەو لەهەر کاتێکدا بێت دەستی خۆی دەوەشێنێ و ماڵەکانمان لێ دەکات بە زیندان . دارک وێب یەکێکە لە هۆکارە سەرەکیەکان بۆ ئەنجامدانی هەموو جۆرە تاوانێک بەتایبەت تاوانی دەست درێژی سێکسی و بەدەستهێنانی مادەی هۆشبەر و هەموو ئەوتاوانانەی تر کە بە گروپ یان بە تاکە کەسی ئەنجام ئەدرێت !!! پرسیارەکە لێرەدا ئەوەیە دایك و باوك بۆچی دەبێت هۆشیاریان هەبێت و بەتایبەت ئاگایان لە مناڵەکانیان ( هەرزەکاران ) بێت لەم مەترسیە گەورەیە ؟ چۆن خۆیان و منداڵەکانیان ئەپارێزن لەم مەترسیە ؟\nپێش وەڵامدانەوەی پرسیارەکە دەمەوێت بەکورتی بزانین ئینترنێت چیەو چۆن بەکار دەهێنرێت لەم جۆرە تاوانانەدا.\nئینتەرنێت بە شێوەیەکی سەرەکی لە ٣ بەش پێك دێت :\n (surface web) واتە ئەنتەرنێتی گشتی کە ئەمە بەشە ئاسایەکەیە کە هەموو خەڵک بەکاری ئەهێنن ڕۆژانە وە بۆ گەران بە دوای بابەتەکان کە لە رێی google ,Yahoo ,Bing دەکرێ ، ئەم بەشە تەنیا لە ٤٪ ئینتەرنێتە بەڵام دووبەشەکەی تر لە ٪ ۹٦ پێک دێنن.\nئەم بەشە بە دیپ وێب ناسراوە Deep web\nدیپ وێب Deep web ئەو بەشەیە کە حکومەتەکانی وڵاتان بەکاری ئەهێنن بۆ سیستەمی حکومی و بەرێوبردنی وڵات و کاروباری ڕۆژانەی هاووڵاتیان لەلایەن دامودەزگا حکومیەکانی و دائیرەکانی دەوڵەتەوە. بۆ نموونە سیستەمی نەخۆشخانە و زانیارییەکانی نەخۆش، بەرێوەبردنی نەخۆشخانەکان و سیستەمی بانک و پارەدانی ئەلکترۆنی، سیستەمی خوێندن و زانکۆکان ، سیستەمی پۆلیس و دادگا و وەزارەتەکانی حکومەتو ...هتد .\nئە م بەشە بە دارک وێب ناسراوە Dark web کە بە بەشە خراپ و مەترسیدارەکە ناسراوە و زۆربەمان زانیارییمان لەسەر نیەو کە ئەمەش بابەتی ئەم نووسینەیە.\nدارك وێب ئەو ئنتەرنێتە شاراوەیە کە ناتوانرێ بە ئنتەرنێتی ئاسایی داخڵی ببیت و بەکاری بهێنێت. ئەم بەشە مەترسیدارە زۆر شاراوەیە و بە بەشە تاریکەکەی ئنتەرنێت ناو دەبرێت چونکە ناونیشان و کەسایەتی بەکارهێنەرەکەی بە تەواوی شاراوە دەکات ، ئەمەش وادەکات کە تاوانباران بۆ بەدیهێنانی خواستەکانیان ئەم ڕێگایە بەکاربهێنن و سەرنجی خەڵک بەتایبەت هەرزەکار ڕاکێشن بەلای خۆیاندا بۆ شاردنەوەی کردارەکانی ئارەزوو دەکەن بەکاری بهێنن .\nلەم بەشە تاریکە چی تێدایەو چۆن بەکاردێت ؟\nبەکورتی هەموو ئەو شتانەی کە لەژیانی ڕۆژانەدا قاچاخن و ناتوانرێت بەئاسانی بەردەست بن یان بەکاربهێنرێت لێرەدا هەیە ، وەک:\n١/ بازاری ماددە هۆشبەرەکان بە هەموو جۆرەکانی (heroin, benzos, Ecstasy, marijuana)....هتد\n۲/ پۆرنۆگرافی ، واتە فیلمە سێکسیەکان بەتایبەت ئەوانەی کە لە ئنتەرنێتی ئاسایی ممنوع بێت و نەتوانرێت سەیر بکرێ وەك دەست درێژی سێکسی ، مناڵباز ( پیدۆفایل) سێکس لەگەڵ مناڵ ، بەکار هێنانی مادەی هۆش بەر لە کاتی سێکسکردن .\n۳ـ لێدان و ئازاردانی جەستەیی و بەکرێگرتنی خەڵک بۆ کوشتنی خەڵک .\n٤ـ کڕین و فرۆشتنی شتومەکی نایاسایی وەک چەک و تەقەمەنی و کارتی بانک ( هەموو جۆرەکانی ) ، دراوی تەزویر ...هتد\n٥ـ پرۆگرامی هاك کردن و پێشکەش کردنی ئەم خزمەتگوزاریە بۆ ئەوانەی کە دەخوازن بچنە ناو سیستەمێکی دیاریکراوەوە .\nئەم نموونانە بەکورتی ئەو بەشانەن کە بەگشتی خەڵک خولیایانەو بەتایبەت کاریگەری هەیە لەسەر کەسانی هەرزەکار. بەشەکانی تری دارك وێب زۆرە و ناتوانین لێرەدا باسی هەمووی بکەین.\nچۆن هەرزەکار ئەم دارك ویبە بەکار ئەهێنێت؟؟\nئەم بەشە رەشە شاراوەی ئنتەرنێت بە search واتە گەڕانی ئاسایی ئنتەرنێت نایەت بەڵکو پرۆگرامی تایبەتی خۆی هەیە و بەر بڵاو ترین پرۆگرام کە بەکاردێت پێی دەڵێن تۆڕ (TOR) کە کورت کراوەی ( The Onion Router) . هەر بۆیە هەموو ئەو سایتانەی لەم سێرچەدا هەیە کە بە سایتە رەشەکان ناودەبرێن لە جیاتی ئەوەی کۆتایی ئەدرەسەکانیان بە .com کۆتایی بێت ئەو بە onion کۆتایی دێت . بەکار هێنانی ئەو سایتانە قورسە و وە زۆرخاوە هەروەها دابەزاندنی پرۆگرامەکانی کۆمپیوتەرەکە توشی ڤایرۆس ئەکات کە ئەمەش وا دەکات بتوانرێت ئەو کۆمپیوتەرە هاک بکرێت.\nهەر کەسێک کە سیستەمی سێرچی ئ TOR بەکار هێنا مانای ئەوە نیە خراپە و کەسەکە تاوانبارە بەڵام بەشە خراپەکەی زۆر زیاترە لە باشەکەی چونکە هیچ چاودێرییەک یان ڕەقابەیەک لەم بەشە تاریکە نیە مەترسیەکە لێرەدایە بۆ هەرزەکار.\nهەربۆیە کە هەرزەکار ئەم پرۆگرامە لەم بەشە تاریکەی ئینتەرنێت بەکاردەهێنێت لە ئنتەرنێت وەک ئەوە وایە لە رێگایەکی تاریكی مەترسی دار هەرزەکارەکەت فەرامۆش بکەیت و دەکەوێتە ناو گرۆپێک لە مافیاو تاوانبار کە دەکرێت لەهەر شوێنێکی ئەم جیهانە بن .\n**چۆن هەرزەکارەکەم لەم بەشە تاریکە بپارێزم؟؟؟؟\nیەکەم شت دەبێت متمانە دروست بکەیت لەگەڵ مناڵەکەتدا کە بتوانێت هەموو شتێکت لا باس بکات بە باش و خراپەوەو وە چاوەڕێی ئەوە نەکات کە سەرزەنشت بکرێت. پاشان چاودێری بەردەوامی تەواوی کۆمپیتەر یان تەلەفۆن یان ئایپادی مناڵەکەت بە و سەیر کردنی وردی ئەو بەرنامانەی کە دایبەزانوە لێ پرسینەوەی تەواوەتی لێی سەبارەت بەو پرۆگرامو بەرنامانەی کە دایبەزاندوە کە نەوەک بەناوی یاریکردنەوە فێڵی لێکرا بێت. ئەگەر هەر کات هەر کام لەم بەرنامانە.\nواتە بەرنامەی TOR یاخود Freenet یان 12P بینی دایبەزاندبوو یان سێرچی بۆ کردبوو ئەوا بیسرنەوە دەست بە جێ وە لۆکی بکەن ( قفڵ ) بکەن بۆ ئەوەی نەتوانن دایبەزێننەوە وە کۆنترۆڵی تەواوی هەرزەکار بکەن لە رویی ئینترنێتەوە بەتایبەت پاسوەرد دابنێن و ئەو پاسپۆردە خۆت بیزانیت و ئەگەر پێویستیت بە هۆشیاری و رێنمایی لە کەسی شارەزا لە بواری IT ئنتەرنێت بپرسن کە چۆن ئەم بەرنامانە قفل بکرێ و چاو دێریی بکرێت .\nئەم بابەتە لە ئێستادا بۆتە پەتایەکی جیهانی و هەموو ووڵاتان مەبەستیانە کە پارێزگاری لە مناڵەکانیان بکەن و نەکەونە ناو تۆڕی بێ ڕەحمانەی زاڵم و مافیاکان ، بۆ ئەم مەبەستە هاوکاری نێودەوڵەتی هەیە لەنێوان دامو دەزگاکانی ووڵاتاندا ، لە چەن مانگی پێشوودا لە ووڵاتی بەریتانیا لە هەڵمەتێکی گەڕاندا لەلایەن ئاژانسی تاوانی نیشتمانی توانیان نزیکەی ٦٠ هەزار کەس لەجیهاندا بدۆزنەوەو کە لەوانە ۱٠ هەزاریان لە بەریتانیا بوون و نزیکەی تا ئێستا ۱۷۷ کەسیان دەستگیر کردوە کە تەنیا لەو هەڵمەتدا دەستیان گرتوە بەسەر ٥٤ ملێۆن پاوەن و ۲ تەن ماددەی هۆشبەرو سەدان چەکو تەقەمەنی و کارتی بانکی ...هتد ، ئەمانە لە ڕێگەی ئینکرۆچات ( encro chat ) کە پرۆگرامێکە لەدارک وێب پەیوەندییان بەیەکەوە کردوەو بەڵام دواجار پۆلیس توانیوێتی بچێتە ناو تۆڕی پەیوەندیەکانیان و شوێنەکانیان بدۆزێتەوەو ژمارەیەکیان دەستگیر بکات ولە ئێستادا بەدوای ئەوانەی تردا دەگەڕێن.\nهەر بۆیە تکام وایە لە دایکان و باوکان هۆشیاریی تەواوەتیان هەبێت لە هەموو هەڵسوکەوتێکی هەرزەکار ، ناڵێم بەچاوی تاوانبارەوە سەیریان بکەن بەڵام لەبەرئەوەی زوو ئەبنە قوربانی ئەم کەسانە کە زۆر شارەزان و بەئاسانی فریو ئەدرێن ، مەڵێ مناڵەکەم ژووری خۆی هەیەو لەسەرەوەیە یاری دەکات یان لەگەڵ ڕەفیقەکانیدایە بۆ خۆی لەماڵەوەیە قسەیان لەگەڵ دەکات و هیچ ناکات چونکە ئەو دوژمنەوەو بەڵایەیی لێی دەترسی لەدەرەوە توشی ببێت ئێستا هاتوتە ناو ماڵەکانمانەوە و لەنێوانماندا دەژی بۆیە تکایە ئاگاداربە چونکە دواتر پەشیمانی دادی کەسمان نادات .


ئەو نۆ ئەستێرەیەی لە یانەكانیان گەورەترن! |\nHome گشتی وەرزش ئەو نۆ ئەستێرەیەی لە یانەكانیان گەورەترن!\non: نیسان 21, 2019 In: وەرزشNo Comments\nزۆرێك لە ئەستێرەكانی تۆپی پێ درێسی ئەو یانانە دەپۆشن كە لە ئاستی خۆیاندا نین، وەك سكای سپۆرت نوسیویەتی ״ئەوان لە یانەكانیان گەورەترن.. دەبوو لەشوێنی دیكە یاری بكەن״. رەنگە لەو رووەوە فرانچیسكۆ تۆتی نمونەیەكی دیار بێت لەمێژوودا، ئەو هیچ كات دەستبەرداری یاریكردن نەبوو بۆ یانەی رۆما، ئەگەرچی لەسەر ئاستی ئەوروپا هیچ ئەنجامێكی ئەوتۆیان نەبوو. لە ئێستایشدا دەیان ئەستێرە هەن هاوشێوەی تۆتی.\nزۆرێك لە چاودێران ئیدین هازار بەیەكێك لە باشترینەكانی ئێستای جیهان دادەنێن، بەڵام ئەو هەمیشە نەیتوانیوە بگاتە نازناوە گەورەكان، بێگومان هۆكارەكەیشی بریتییە لەو یانەیەی یاریی بۆ دەكات: چێڵسی. هەرچەندە یانە لەندەنییەكە ساڵانێكی زۆرە وەك یانەیەكی گەورە دەركەوتووە، بەڵام بەمدواییە لەسەر ئاستی ئەوروپا ئاستی دابەزیوە، هەربۆیە ئەستێرە بەلجیكییەكەیش نەیتوانیوە هاوشێوەی ئەستێرە ناودارەكانی جیهان ململانێی نازناوە گەورەكانی وەك چامپیۆنس لیگ بكات.\nقەناسە ئەرجەنتینییەكە ״ماورۆ ئیكاردی״ كە یەكێكە لە باشترین هێرشبەرانی جیهان لەدوو رووەوە كێشەی هەیە. ئەو بەهۆی لاوازیی یانەی ئینتەرمیلانەوە نەیتوانیوە بچێتە نێو كێبڕكێكانی چامپیۆنس لیگەوە، هاوكات بەهۆی كێشە تایبەتییەكانیشیەوە متمانەی هەڵبژاردەی ئەرجەنتینی بەدەست نەهێناوە.\nسێرگی میلینكۆڤیچ ساڤیچ، ئەستێرەی هەڵبژاردەی سربیا لە هاوینی رابردوودا لەلایەن زۆرێك لە یانە گەورەكانی ئەوروپاوە داواكرابوو، بەڵام ئیدارەی یانەی لازیۆی ئیتاڵی سوور بوو لەسەر هێشتنەوەی. لەمەیشدا تەنها یەك كەس بووە قوربانی ئەویش ساڤیچ بوو، چونكە هەر بەو هۆیەوە ئاستی رووی لە دابەزین كرد.\nكەس نكوڵی لەوە ناكات كە نەبیل فەقیری فەرەنسی شایانی ئەوەیە لە یانەیەكی گەورەتر لە یانەی لیۆن یاری بكات. ئەو ئاستێكی بەرز لەگەڵ یانە فەرەنسییەكە پێشكەش دەكات بەبێ ئەوەی ركابەری نازناوە گەورەكان بكەن، تەنانەت لەناوخۆی فەرەنسایشدا توانای بەدەستهێنانی نازناویان نییە. پێدەچێت ئەم هاوینە فەقیر لیۆن جێبهێڵێت.\nتیمۆ فێرنەر گۆڵكاری یەكەمی هەڵبژاردەی ئەڵمانیا ئاستێكی خەیاڵیی لەگەڵ یانەی لایپزیگ پێشكەش دەكات، بەبێ ئەوەی ئامانجێكی گەورەیان هەبێت. سەرچاوەكان دەڵێن رەنگە ژیانی ئەو هێرشبەرە لاوە لەهاویندا گۆڕانی بەسەردابێت و پەیوەندیی بە عیملاقەكەی باڤاریاوە بكات: بایرن میونشن.\nهاری ماگوایر بەرگریكاری ئینگلیزیی یانەی لیستەر سیتی سەرباری پێشكەشكردنی ئاستێكی خەیاڵیی لەمۆندیالی روسیای 2018دا بەڵام لە هاویندا لە یانەكەی مایەوە و نەچووە هیچ یانەیەكی گەورەوە. سەرچاوەكان دەڵێن بەمنزیكانە بەرگریكارەكە شوێنی راستەقینەی خۆی دەدۆزێتەوە.\nوێڵفرێد زاهای هێرشبەری كۆتدیڤواری ناوی خۆی لەنێو گۆڵكارانی پریمەرلیگدا سەپاندووە، بەڵام هەموو كات توانا و لێهاتووییەكانی نابینین چونكە لە یانەیەك یاری دەكات كە بەتەواوی بەشێوازی بەرگری یاریی دەكەن: كریستاڵ پاڵاس.\nئەم وەرزە لۆكا دینی بەرگریكاری فەرەنسی ئاستێكی بەرزی لەگەڵ ئیڤەرتۆن پێشكەشكرد، تەنانەت بۆتە یەكێك لە باشترینەكانی پریمەرلیگ لە هێڵی بەرگریدا. ئەو پێشتر لە رۆما و بەرشەلۆنە یاریی كردووە، بۆیە رەنگە وێستگەی داهاتووی ئەو ئەستێرەیە یانەیەكی بەشدار لە چامپیۆنس لیگ بێت.\nتاكو ئێستایش نیشانەیەكی پرسیاری گەورە هەیە لەسەر مانەوەی رۆدریگۆی هێرشبەری ئیسپانی لە یانەی ڤالنسیا، ئەو یەكێكە لە باشترین گۆڵكارانی لالیگا و لەزۆرینەیشیان جێگیرترە لەڕووی ئاستی یاریكردنەوە. رەنگە هاوینی داهاتوو زۆر گونجاو بێت بۆ جێهێشتنی ڤالنسیا، بەتایبەت كە ئێستا بۆتە هێرشبەری یەكەمی هەڵبژاردەی ئیسپانیا.\nنازم ده‌باغ: نازانین مه‌سعود بارزانی بۆچی دێت بۆ ئێران


دوو کاسبکاریکەی کورد بە تەقەی هێزەکانی کۆماری ئیسلامی کوژران – چاونیوز\n13ی نیسانی , 2017\tهەواڵ ناردنی کۆمێنت 730 جار سەردانی ئەو بابەتە کراوە\nبەهۆی دەستڕێژی هێزە چەکدارەکانی کۆماری ئیسلامی دوو کاسبکاری دیکەی کورد لە بانە و سەقز گیانیان لە دەست‌دا.\nماڵپەڕی مافی مرۆڤی کوردستان بڵاوی کردەوە کە هێزە چەکدارەکانی کۆماری ئیسلامی بەرەبەیانی ڕۆژی چوارشەممە، ۲۳ی خاکەلێوە تەقەیان لە ماشێنی ئازاد مەحموودی، کاسبکارێکی خەڵکی “جی چۆران” کردوەو کوشتوویانە.\nلە ڕووداوێکی دیکەش‌دا هێزە چەکدارەکانی شاری سەقز تەقەیان لە ئوتومبیلی کاسبکارێک بەناوی عەتا حوسێنی کردوەوکوشتوویانە.\nلەو رووداوەدا سەرنشینێکی دیکەی نێو ئوتومبیلەکە بریندار بووە.\nکوژرانی دوو کاسبکاری ناوچەیەک لە ماوەی دوو ڕۆژدا لە حاڵێک دایە کە ساڵی رابردوو هێزه‌کانی کۆماری ئیسلامی له کوردستان لانیکەم ۵۲ کۆڵبەر و کاسبکاری کوردیان بە تەقەی ڕاستەوخۆ کوشت و ۳۶ که‌سیان بریندار کرد.\nبانە، سەقز، عەتا حوسێنی، ئازاد مەحموودی، کاسبکار، هێزە چەکدارەکان\t2017-04-13\nتاگەکانی بابەتبانە، سەقز، عەتا حوسێنی، ئازاد مەحموودی، کاسبکار، هێزە چەکدارەکان


ژمارەی بەژداربووانی خزمەتگوزاری +Disney گەیشتە سەروو 50 ملیۆن بەژداربوو – کەی ئای تی ئێن\nململانێیه نوێیەکەی نێوان کۆمپانیای Apple و FBI\nنەخشەیەکی نوێ بەردەستکرا بۆ خاوەنانی یاری Call of Duty: Black Ops 4\nهەواڵ 9, نیسان 2020\nخزمەتگوزاری پەخشکەری لاوی +Disney ڕایگەیاند کە ژمارەی بەژداربووانی تۆڕەکەیان 50 ملیۆن بەژداربووی تێپەڕکرد.\n2 مانگ لەمەوبەر، کۆمپانیای The Walt Disney ـی خاوەن خزمەتگوزاری پەخشکەری +Disney ـی تایبەت بە فیلم و زنجیرە تەلەفزیۆنییەکان، ڕایگەیاند کە ژمارەی بەژداربووانیان گەیشتە 22 ملیۆن بەژداربوو. بە هۆی ئەوەی کە خزمەتگوزارییەکە فراوانتر کرا و لە چەند هەفتەی ڕابردوودا لە هەر یەکە لە وڵاتانی بەریتانیای مەزن و هیندستان و ئەڵمانیا و ئیتاڵیا و ئیسپانیا و نەمسا و سویسڕا بەردەستکرا، ژمارەی بەژداربووانی تۆڕەکە دوو هێندە بەرز بووەوە و گەیشتە 50 ملیۆن بەژداربوو.\nبە بەراورد بە خزمەتگوزاری پەخشکەری Netflix، هێشتا ژمارەی بەژداربووانی +Disney بریتییە لە 1/3 ـی ژمارەی بەژداربووانی Netflix. بەڵام گەیشتن بەم ژمارەیە لە ماوەی چەند مانگێکی کەمدا، بۆ +Disney زۆر نایابە و بێگومان ژمارەکە ڕوو لە هەڵکشان دەدات، لەبەر ئەوەی خزمەتگوزارییەکە تاوەکو ساڵی 2021 لە سەرانسەری جیهان بەردەست دەکرێت.\nیەکێک لە هۆکارەکانی دیکەی زیادبوونی ژمارەی بەژداربووانی +Disney لەم ماوەیەدا، بە هۆی بەردەستکردنی فیلمەکانی Frozen 2 و Onward دێت تێیدا. هەروەها کۆمپانیای The Walt Disney لە هەوڵدایە تاوەکو بە هەماهەنگی لەگەڵ ستۆدیۆکانی دیکەی بەرهەمهێنەری فیلمەکاندا فیلمە نوێیەکان بە شێوەی تایبەت لە خزمەتگوزاری +Disney بەردەست بکات.\nتاگەکان + Disney Disney Plus The Walt Disney خزمەتگوزاری خزمەتگوزارییە پەخشکەرەکان دیزنی هەواڵ


شه‌رم و کۆچبه‌ران\n02, 10, 2016\nبووراک بێک دڵ / حوڕییه‌ت ده‌یلی نیوز\nوه‌رگێڕانی له ئینگلیزییه‌وه : هێلین ساڵح\n"ره‌جه‌ب ته‌ییب ئه‌ردۆغان"ی سه‌رۆکی تورکیا، ڕاست ده‌کات كه شه‌رمێک له بابه‌تی کۆچبه‌راندا هه‌یه، به‌ڵام له‌وه‌دا هه‌ڵه‌یه که شه‌رمه‌که له‌سه‌ر کێیه. ئه‌ردۆغان له لووتکه‌ی جی ٢٠، وتاره‌که‌ی خۆی دووباره کرده‌وه که ڕۆژاوا پێویسته شه‌رم له مه‌سه‌له‌ی کۆچبه‌ران بکات و، ڕۆژاوای به ڕه‌گه‌زپه‌رست ناو برد. له سه‌ره‌تای ته‌نگژه‌ی په‌نابه‌رانه‌وه، ئه‌ردۆغان دووپاتی ده‌کاته‌وه که ئه‌رکه‌کانی ئایینی کریستیان، ڕۆژاوا ناچار ده‌کات که به‌شێکی زۆر له په‌نابه‌رانی سووریا وه‌ربگرێت. چونکه کۆچبه‌ران ده‌یانه‌وێ بچنه ئه‌وروپای "کریستیان". بۆچی؟ هه‌موومان ده‌زانین بۆ، به‌ڵام بۆچی وڵاته دراوسێ مسوڵمانه‌کانیان به ئه‌رکی ئایینیی خۆیانی نازانن که ژماره‌یه‌کی زۆری کۆچبه‌ران له‌سه‌ر خاکی مسوڵمانانی خۆیان وه‌ربگرن؟\nشای ئۆردن، شای کۆچکردوو، له یادگارییه‌کانی خۆیدا نووسیویه‌تی "کێشه‌ی فه‌له‌ستینییه‌کان ئه‌وه‌یه که زۆرترین سه‌رکرده‌کانیان به به‌ڵێنی درۆ ئیفلیجیان کردوون، گوایه که به‌ته‌نیا نین و هه‌ر به‌په‌له ٨٠ ملیۆن عه‌ره‌ب و ٤٠٠ ملیۆن مسوڵمان به هانایانه‌وه ده‌چن." چه‌ند ده‌یه‌یه‌ك دواتر، کۆچبه‌رانی سووریا بۆ دووباره‌کردنه‌وه‌ی ئه‌م تراژیدییه نه‌وه‌ستان، به‌ڵکوو ویستییان خاکی تورکیا بۆ گه‌ییشتن به جیهان و وڵاتانێکی زیاتر مه‌ده‌نی به‌کار بهێنن. به‌ر له هه‌موو شتێک ئه‌مه هێرشکردنه بۆ سه‌ر مسوڵمانان خۆیانه و ده‌رخستنی عه‌یبه‌یانه: بۆچی مسوڵمانان مه‌ترسی ده‌خه‌نه سه‌ر گیانی خۆیان، تا بگه‌نه وڵاتانێک به‌شی زۆرینه‌یان کریستیانن و له‌وانه وه‌ک شه‌یتان ته‌ماشایان کردبن؟ بۆچی ئه‌و برا سووریانه نایانه‌وێ له‌گه‌ڵ ئێمه بژین؟ بۆچی ده‌یانه‌وێ گیانی خۆیان بخه‌نه مه‌ترسییه‌وه و بچنه وڵاتانی زۆرینه کریستیان؟ به‌ڵام ، وڵاتانی زۆر دووری وه‌ک به‌رازیل و شیلی و ڤه‌نز‌وێلا ئه‌گه‌ر چی په‌یوه‌ندی به‌وانیشه‌وه نییه به‌ڵام ڕایان گه‌یاند که خۆبه‌خشانه هه‌زاران په‌نابه‌ری سووری وه‌رده‌گرن.\nئایا هیچ کۆچبه‌رێک چووه وڵاته ده‌وڵه‌مه‌نده‌کانی که‌نداو؟ سعوودیا که سه‌رگه‌وره‌ی مسوڵمانه سوننه‌کانه و جێی شوێنه پیرۆزه‌کانی مسوڵمانانه، که مه‌ککه و مه‌دینه‌یه، چه‌ند کۆچبه‌ری وه‌رگرت؟ ته‌نانه‌ت ئه‌گه‌ر داوایشیان لێ کردن که بچن بۆ وڵاته‌کانیان، ئایا ئه‌و هه‌ژارانه خاکی ڕۆژاوا هه‌ڵده‌بژێرن یان مه‌رجه‌عه‌کانی مسوڵمانان، تا بچن لێی بژین؟ ئێمه هه‌موو وه‌ڵامه‌که ده‌زانین، کۆچبه‌ران تاقه‌تی تورکیایان نییه که له‌چاو مه‌رجه‌عه‌کانی مسوڵمانان، به‌هه‌شته. ئینجا له‌گه‌ڵ ئه‌و هه‌موو ڕاستییه‌دا، ئه‌ردۆغان هاتووه گله‌یی له ڕۆژاوا ده‌کات که ته‌نیا زیاتر له ٢٥٠ هه‌زار کۆچبه‌ری وه‌رگرتووه، به‌پێچه‌وانه‌ی هه‌موو وڵاته ده‌وڵه‌مه‌نده‌کانی که‌نداو. بۆچی وڵاتانی وه‌ک سعوودیا و قه‌ته‌ر و ئیمارات و عوممان و به‌حرێن، ده‌چن ئه‌و هه‌موو کرێکاره ئاسیایییه ده‌به‌نه وڵاته‌کانیان تا كرێكاری بکه‌ن، به‌ڵام چه‌ند کۆچبه‌رێک وه‌رناگرن. ئه‌مه مه‌سه‌له‌ی ڕه‌وشته و چه‌ندڕووییی قه‌یرانه قووڵه‌که‌ی ڕۆژهه‌ڵاتی ناوه‌ڕاسته.\nمسوڵمانان له‌م ده‌ڤه‌ره‌دا، وا ته‌ماشای کریستیانه‌کان ده‌که‌ن که شه‌یتانن، به‌ڵام زۆر باش ئه‌و ڕاستییه ده‌زانن که خاکی ڕۆژاوا باشترین شوێنه بۆ ئه‌وه‌ی له ڕووی ئابووری و سیاسییه‌وه به‌باشی لێی بژین، له کاتێکدا وڵاتانی عه‌ره‌بی که خۆیان هه‌میشه وابوون،  کاتێک که مسوڵمانان پێویستییان پێیانه، پشتی خۆیان ده‌كه‌نه ئێش و ئازاریان. ئینجا، ئیسلامییه‌کانیش گله‌یی و سه‌رکۆنه‌ی ڕۆژاوا ده‌که‌ن، ئه‌وه پیشه‌یانه هه‌میشه که ڕه‌فتار و قسه‌یان وه‌ک یه‌ک نه‌بێ و پێچه‌وانە بێ. پرسیاره ڕه‌واکه ئه‌وه‌یه، ئایا بۆچی ئه‌وانه‌ی، واته ئه‌و مسوڵمانانه‌ی که "دژه ڕۆژاوان" و به شه‌یتانیان ده‌زانن، ده‌یانه‌وێ بچن له خاکی ڕۆژاوا بژین؟ بۆچی برا مسوڵمانه‌کانیان، ته‌نیا په‌نجه‌یه‌کی هاوکاریشیان بۆ درێژ ناکه‌ن، ئه‌وه ده‌سته‌كه هه‌ر لێی گه‌ڕێ؟ ئایا بۆچی ده‌بێ نامسوڵمانان باج و نرخی شه‌ڕی ناوخۆییی مسوڵمانه‌کان و ئه‌و شه‌پۆڵه کۆچبه‌رییه‌ی که به هۆی ئه‌و شه‌ڕه‌وه هاتووه‌ته کایه‌وه، بده‌ن؟\n« ئووڤێ برینگ: هەرێمی کوردستان دەتوانێ بگاتە سەربەخۆیی ئایا په‌یوه‌ندییه سه‌ربازییه‌كانی توركیا و ئه‌مریكا له‌ژێر هه‌ڕه‌شه‌دایه؟ »


رێگاي ئێوه ئابوري » ئه‌حمه‌د قادر: پەکەکە بیانوو دەداتە دەست تورکیا کە ئەو ناوچانە بۆردوومان بکات\nتورکیا بە شەش فڕۆکە دۆڵی باڵەیانی شارۆچکەی قەسرێی بۆردوومانکرد و بەهۆیەوە رێگەی گشتی و کارەبای ناوچەکەی بچڕاند، بەهۆی بۆردوومانەکەش 27 گوندی ناوچەکە زیانیان بەرکەوتووە. قایمقامی چۆمان دەڵێت: پەکەکە بیانوو دەداتە دەست تورکیا کە ئەو ناوچانە بۆردوومان بکات، چونکە ئەوان نزیکی ئاوەدانی دەبنەوە و تورکیاش بۆردوومانیان دەکات.\nبەهۆی بۆردوومانەکە ئاگر رووبه‌رێكی زۆری ره‌ز و باخ و پاوانی ناوچه‌كه‌ی سووتاندووە و ژماره‌یه‌ك خانووش ساچمەی بۆردوومانه‌كه‌یان به‌ركه‌وتووه، 60 خێزان ماڵ و حاڵی خۆیان جێهێشتووه و رێگەی گشتی دۆڵی باڵه‌یان – قه‌سرێ په‌كی كه‌وتووه.\nهاونیشتمانییەک دەڵێت: پێنج بۆ شەش فڕۆکە بۆردوومانیان کرد و لە کاژێر 7:10 خولەک تاوەکو کاژێر 10:00 بەردەوام بوو، گوندەکانی دۆڵی باڵەییانیان بۆردوومانکرد.\nلە بۆردوومانەکەی تورکیا 12 گوند بۆردوومانكراون، گونده‌كانی ره‌زوێلكه، قه‌ڵات و وه‌سان زیانی زۆریان به‌ركه‌وتووه.\n27 گوندی دۆڵی باڵه‌یانی قه‌زای چۆمان و 65 گوندی ناوده‌شتی قه‌زای پشده‌ر له بناری قه‌ندیل نزیك 20 ساڵه توركای بۆردوومانیان ده‌كات. به‌هۆیه‌وه ساڵانه ژماره‌یه‌ك گوند به یه‌كجاری چۆڵده‌بن، تیمه‌كانی حكومه‌تی هه‌رێمی کوردستان ده‌یانهه‌وێت ژیان بۆ خه‌ڵكی ناوچه‌كه بگەڕێننه‌وه. زیانی گوندنشینانش ده‌خه‌مڵێنن و هه‌وڵی قه‌ره‌بووكردنه‌وه‌یان ده‌ده‌ن.\nئه‌حمه‌د قادر، قایمقامی قه‌زای چۆمان بە رووداوی راگەیاند، له هه‌وڵی چاككردنه‌وه‌ی رێگە و ته‌زووی كاره‌باداین، داواكاریشین له په‌كه‌كه نزیك ئاوه‌دانییه‌كان نه‌كه‌ونه‌وه و بیانوو نه‌ده‌نه توركیا بۆردوومانی بكات و ماڵی خه‌ڵكی وێرانبێت، چونكه هه‌ر كات نزیك گونده‌كان ده‌كه‌ونه‌وه فڕۆكه دێت و بۆردوومانی ده‌كات.\nماوه‌ی سێ رۆژه به تۆپه دوورهاوێژه‌كانی، تۆپبارانی توركیا بۆ سه‌ر ناوچه سنوورییه‌كانی برادۆستیش چڕتر بووەته‌وه.\nبرچسب ها : hpg , hpj , pjak , pkk , yrk , پەژاک , پەکەکە , چۆمان , قەسرێ , قەندیل


خولی پلە یەکی ڕووسیا - سپارتاک مۆسکۆ vs ئەلانیا - Soccer - Yariga - Results, fixtures, tables and statistics\nزینیت vs. ڤۆلگا ئانژی vs. لۆکۆمۆتیڤ مۆسکۆ ڕوبن کازان vs. کراسنۆدار ڕۆستۆڤ vs. سسکا مۆسکۆ لۆکۆمۆتیڤ مۆسکۆ vs. مۆردۆڤیا سارانسک تێرێک گرۆزنی vs. کریلیا سۆڤێتۆڤ کوبان کراسنۆدار vs. ئانژی ئامکار پێرم vs. زینیت دینامۆ مۆسکۆ vs. ڤۆلگا سپارتاک مۆسکۆ vs. ئەلانیا\nسپارتاک مۆسکۆ vs ئەلانیا 2-0\nستادیۆن تۆرپێدۆ یم. ئێدواردا سترێل تسۆڤا (Moskva)\nس. بریزگالۆڤ (G) 26' (دروستکرا لە لایەن: ئا.مەکگەیدی)\nجـ.ئانانیدزێ (G) 79' (دروستکرا لە لایەن: کۆمباڕۆڤ)\nN. Golubev (RUS)\n'82 بۆ I. Khaimanov\n'86 بۆ D. Khastsaev\n'61 بۆ کیم کاڵسترۆم\n'54 بۆ جـ.ئانانیدزێ\n'80 بۆ ڕودنێی\n'24 بۆ ئاری\n'24 بۆ ئۆ. ڤوکۆڤیچ\n'54 بۆ پ. یاکۆڤلێڤ\n'61 بۆ ئا.دزوبا\n'80 بۆ ر. بریسان\nI. Khaimanov (RUS)\n'82 بۆ A. Dudiev\n'86 بۆ T. Priskin\n3 س. بریزگالۆڤ 26'\n7 ک.کۆمباڕۆڤ 53'\n12 Y. Movsisyan\n14 پ. یاکۆڤلێڤ\n33 سالڤاتۆری بۆکێتی 18'\n4 A. Dudiev 47'\n10 T. Priskin\n20 A. Da Costa Goore 6'\n9 ئاری بۆ ئۆ. ڤوکۆڤیچ 24'\n21 کیم کاڵسترۆم بۆ ئا.دزوبا 61'\n49 جـ.ئانانیدزێ بۆ پ. یاکۆڤلێڤ 54' 79'\n27 D. Khastsaev بۆ T. Priskin 86'\n84 ڕودنێی بۆ ر. بریسان 80'\n98 I. Khaimanov بۆ A. Dudiev 82'


گۆڕانکارییەکی پێستی کە نابێ پشتگوێ بخرێت\n9/1/2022 03:30 PM\nهەوای ساردی زستان دەبێتە هۆی ئەوەی زیاتر سەرنجی پێستتان بدەن و بەشوێن رێکارێکەوە بن بۆ پاراستنی تەندروستی و شێدارکردنی ئەم بەشە گرنگەی جەستە. رۆتینی ئاگاداری کردن لە پێست زۆرر گرنگە بەڵام هەندێک جار سەرەڕای ئەم ئاگاداری کردنە، دەبینن پێست رووبەڕووی کێشەیەکی تایبەت بووەتەوە کە لەوانەیە پێوەندی بە نەخۆشییەکانی گورچیلەوە هەبێ.\nپێستێکی وشک کە کەسەکە هەست بە خورانی بکات نیشانەیەکی سەرەتایی بۆ نەخۆشییەکان گورچیلە. ئەم چەشنە نەخۆشیانە زیاتر لە ٣٧ ملیۆن کەسی لە جیهاندا تووش کردووە بەڵام نیشانەکانی زۆر بەرچاو نین و ئێوە دەبێ بە باشی هۆشتان بە خۆتانەوە بێ؛ چونکە لەوانەیە ببێتە هۆی دروستبوونی کێشەی گەورەتر.\nئەرکی سەرەکی گورچیلە ئەوەیە کە ئێسکەکان بەهێز رابگرێت و بە جۆرێک کار بکات لە بڕی پێویست لە مەوادی کانگەیی بڕۆنە ناو خوێنەوە. کاتێک گورچیلە نەتوانێ ئەم مادە کانگەیی و خۆراکیانە کۆنتڕۆڵ بکات، جەستە لەگەڵ کەمبوونی ئەم مەوادە رووبەڕوو دەبێتەوە و پێست وشک دەبێت و کەسەکە هەست بە خوران دەکات.\nبەگشتی نیوەی ئەو کەسانەی تووشبووی نەخۆشییەکانی گورچیلەن، هەست بە خورانی پێست دەکەن. خوران و وشکبوونی پێست یەکێک لە باوترین نیشانەکانی ئەم جۆرە نەخۆشیانەیە. ئەم خورانە کاتێک زیاد دەبێت کە دۆخی گورچیلە خراپتر بێت؛ تەنانەت ئەو کەسانەی دیالیز دەکرێن (واتە لە دەزگای گوڕچیلەی دەسکرد کەڵک وەردەگرن) لەگەڵ ئەم پرسە رووبەڕوو دەبنەوە و لە باری دەروونییەوە کەسەکان دەخاتە ژێر گوشارەوە.\nئەم نیشانانە کەم بێت یان زۆر جیاوازییەکی نییە. بە هەر چەشنێک بێت، خورانی پێست کاریگەرییەکی زۆری لەسەر کواڵیتی ژیانی کەسەکان هەیە. دەرئەنجامی توێژینەوەیەک دەریخست ٢٤٪ـی کەسانی بەشداربوو لە توێژینەوەکەدا هەستیان بە خورانی پێست دەکرد و هەر ئەم کەسانە لەدرێژەدا دەرکەوت نیشانەکانی خەمۆکی و کەم‌خەویشیان ئەزموون کردبوو.


بڕیارە ئەمریكا “گەورەترین كونسوڵخانە” لەسەر ئاستی جیهان لە هەولێربکاتەوە | Roji Kurd ڕۆژی کورد\nHome کوردستان باشوور بڕیارە ئەمریكا “گەورەترین كونسوڵخانە” لەسەر ئاستی جیهان لە هەولێربکاتەوە\nبڕیارە ئەمریكا “گەورەترین كونسوڵخانە” لەسەر ئاستی جیهان لە هەولێربکاتەوە\nڕۆژی کورد: بڕیارە ئەمریكا بەم زوویانە دەست بە ئاواكردنی گەورەترین باڵەخانەی دیپلۆماسیی خۆی لە هەولێر بکات كە بە گەورەترین كونسوڵخانەی ئەمریكا لەسەر ئاستی جیهان هەژمار دەكرێت.\nئەو باڵەخانەكە کە دەگوترێ بەڕادەیەک گەورە دەبێ کە کاری سازکردنەکەی بە چوار ساڵ تەواو دەبێ و لەلایەن چوار كۆمپانیای ئەمریكی و بەهاوكاریی چەند كۆمپانیایەكی ناوخۆییەوە ساز دەکرێت.\nلەمبارەوە فەلاح مستەفا، بەرپرسی پەیوەندییەكانی دەرەوەی حكومەتی هەرێمی كوردستان ئاشكرای كرد “لەسەردەمی كونسوڵی گشتی پێشووی ئەمریكادا لە هەولێر، ماتیاس میتمان، نەخشەی پرۆژەی دروستكردنی باڵەخانەی ئەمریكا لە هەولێر رادەستی ئێمە كرا و واژۆمان لەسەر كرد”.\nفەلاح مستەفا، باسی پەیوەندیی نێوان هەولێر و واشنتن دەكات و دەڵێت: “ئەمریكا ئەمڕۆ نییە پەیوەندی لەگەڵ هەرێمی كوردستان هەیە. لەساڵی 1991ـەوە ئەمریكا رۆڵێكی بەرچاوی هەبووە لە دانانی بەردی بناغەی ئەوەی كە ئەمڕۆ هەرێمی كوردستان پێی گەیشتووە”.\nفەلاح مستەفا دەڵێت “كاتێك ساڵی 2014 هەڕەشەی داعش لەسەر كوردستان نزیك بوو، ئەمریكا هاتە پێش بۆ لێدانی داعش و پابەندیی خۆی بە پاراستنی كوردستانەوە نیشاندا”.\nهەولێر لە یەكەم گوتاری باراك ئۆباما، سەرۆكی ئەمریكادا لەبارەی شەڕی داعش وەكو “هێڵی سوور” بۆ واشنگتۆن ناوبرا. هەربۆیە نەیهێشت دەستی داعش بگاتە هەولێر و بەوەش نەوەستا. ئێستا پڕۆژەی یەكێك لە گەورەترین باڵەخانەی دیپلۆماسی لە دەرەوەی ئەمریكا لە هەولێر دروست دەكات. بەمەش هێڵە سوورەكە تۆختر دەكاتەوە.\nبەپێی هەواڵی تۆڕی میدیایی ڕووداو، دروستكردنی بینای كونسوڵخانە لە هەولێر لەلایەن ئەمریكاوە بەو قەبارەیە دەبێتە دووەم گەورەترین باڵەخانەی دیپلۆماسی ئەمریكا لە دەرەوەی وڵات. ئەویش دوای بینای باڵیۆزخانەی ئەمریكا لە بەغدا كە لەسەر رووبەری 42 هێكتار (420 هەزار مەتری دووجا) دروستكراوە و گەورەترین باڵیۆزخانەیە لە جیهاندا.\nباڵیۆزخانەی ئەمریكا لە بەغدا، كە رووبەرەكەی هێندەی رووبەڕی دەوڵەتی ڤاتیكانە، لە ئایاری ساڵی 2009 كراوەتەوە و 750 ملیۆن دۆلاری تێچووە.\nئەمریكا پێش داعش بە چاوێكی تایبەت سەیری كوردستانی دەكرد. فەلاح مستەفاش پێیوایە ئەم روانگە باشەی ئەمریكا بەرامبەر بە كوردستان بەردەوام دەبێت “هەولێر ئێستاش بۆ ئەمریكا هێڵی سوورە، چونكە بڕوایان بە ئایندەی كوردستان هەیە، پەیوەندیی كورد و ئەمریكاش بەرهەمی شەو و رۆژێك نەبووە”.\nجگە لە بواری دیپلۆماسی، ئەمریكا لەڕووی سەربازیش ئامادەیی لە كوردستان هەبووە، لەگەڵ هاتنی داعش بنكەی سەربازی لە هەرێمی كوردستان داناوە. فەلاح مستەفا كە ئاگاداری وردەكاری هەوڵەكانی ئەمریكایە لە هەرێمی كوردستان گوتی “تا هەڕەشەی تیرۆر هەبێ، بنكەی سەربازیی ئەمریكا لێرە دەمێنێ، هەڕەشەی تیرۆریش بە رۆژێك و دووان كۆتایی نایەت”.\nPrevious articleکورتەفیلمی “ماسی” لە فستڤاڵی ناونەتەوەیی فیلمی “میکە” بەشدار دەبێ\nNext articleبە هۆی تەقینەوەیەک لە دیاربەکر ٣ پۆلیس کوژران و ٧ هاووڵاتی بریندار بوون


تێڕوانینی مامۆستا م.فەتحوڵڵا گولەن بۆ بیرکردنەوەی شیکارکاریانە – بزاڤی خزمەت\nلە ژێر ڕۆشنایی هەندێک زانیاری و بنەمای سەرەکی کە بە شێوەیەکی ڕاستەوخۆ و ناڕاستەوخۆ کاریگەری لەسەری ژیانی مرۆڤ دادەنێن، وانەی شیکاری ئەندازیارییانە(تحلیل الهندسی)، دەتوانێت توانستی لێپرسینەوە لە مرۆڤەکاندا دروست بکات.\nکاتێک هەڵسەنگاندن بۆ بابەتە کۆمەڵایەتی، خێزانی، تاکە کەسیەکان دەکەین، دەبێت بە میتۆدی دیدەکشن(deduction)، کە بریتیە لە خستنە گەڕی سیلۆجیزم لە پێشەکیە هەمەکیەکانەوە، بابەتە هەمەکیە گشتگیرەکان بۆ پارچە بچوکەکانی جیا بکەینەوە و، دوای لێکۆڵینەوە لە هەموو بەشەکانی، دەتوانین ببینە خاوەنی توانستی دۆزینەوەی ڕێگە چارەسەرێک بۆ کێشەکانیان. ئەمەش بە “سیستەمی بیرکردنەوەی شیکارکاریانە” پێناسە دەکرێت.\nیەکێک لە تایبەتمەندیەکانی بیرکردنەوەی شیکارکاریانە، کە پیویستە بۆ گەشتن بە ڕاستی بابەتەکان هەتا بتوانین لە هەموو لایەنەکانیانەوە هەڵبسەنگێنین، مێشکێکە کە بە سیستەمی بیرکردنەوەی شیکارکاریانە کار بکات و، بە دوای سەرەداوی بابەتەکاندا بڕوات.\nبەم شێوەیە دەتوانێت بە شێوەیەکی تەندروستانە ئەقڵی بەگەڕ بخات. دەتوانێت لەسەر پرسیارگەلێکی وەک “بۆچی، چۆنی، لەبەرچی” بوەستێت.\nدەتوانێت لە زۆر ڕوەوە بابەتەکان بە چارەسەر بگەیەنێت و، ئەگەرەکانیش بە شێوەیەکی خێرا، پلان بۆ داڕێژراو و سیستەماتیکی بخاتە ژێر لێکۆڵینەوەوە.\nئەو مرۆڤانەی کە سیستەمی بیرکردنەوەی شیکارکاریانەیان لە خۆیاندا پێش خستووە، دەبینین کەوا بە شێوەیەکی زۆر جددی، هەوڵ و تێکۆشانی توێژینەوە و بەدواداچونیان تێدا دروست بووە.\nئەو جۆرە مرۆڤانە لە کاتی توێژینەوەدا، تەنانەت بەو زانیاریە ئەزمونکراوانەدا دەچنەوە، کە وەک ڕاستی قبوڵکراون و، هیچ کاتێک خۆیان لە لێپرسینەوەی ئەو جۆرە زانیاریانەش بە دوور ناگرن.\nهەمیشە هەتا بتوانن ئەوە لە حسابی خۆیاندا دادەنێن، کە بە گوێرەی پێگەکانی کات، شوێن، ئیمکان، مرۆڤ، دەشێت ڕاستیەکان چەند تۆنێکی جیاوازیان هەبێت.\nهەمیشە خۆیان لە تێڕوانینی دەرخکەرانە، ڕواڵەتگەرانە، لاسایکەرەوانە و مەرجدارانە بە دوور دەگرن؛ کە قۆڵ و باڵی بیرکردنەوە دەشکێنێت.\nمەیدانەکانی بیرکردنەوەی شیکاریانە\nپێش ئەوەی بچمە تێڕوانینی بیرکردنەوە شیکارکاریانەی مامۆستا م.فەتحوڵڵا گولەن، پێموایە ڕوونکردنەوەی سەرباسێکی بۆچوونەکە، لە تێگەیاندنی بابەتەکەدا سوودی دەبێت.\nمامۆستا، ناسۆری چەشتنی بیرکردنەوە، بە “گەورەترینی جۆری ناسۆری چەشتنەکان” دەبینێت و، پاشان بە “بیرکردنەوە، خستنەگەڕی بیرکردنەوە، هەوڵی شیکاری نهێنیەکانی مەتەڵی بوون، واتە تەنانەت لە بەرامبەر سەختترین بابەتەکاندا بێ ئەوەی چۆک دابدەیت، هەوڵی خۆت بدەیت” پێناسەی ناسۆری بیرکردنەوە دەکات.\nهەروەها لە شوێنێکی تردا بە “تەفەکور بریتیە لە بیرکردنەوەی فراوان، قوڵ، سیستەماتیکی؛ ئەمەش چرای دڵ، ڕۆزی ڕۆح، ڕۆحی زانیاری و خوێن و گیان و ڕۆشنکەرەوەی ژیانی ئیسلامیە، کڵاوڕۆژنەی پەند وەرگرتن و هەڵهێنجاندنی چەندین سەرئەنجامی جیاوازە لە ڕووداوەکانەوە و، کلیلی ئاڵتونی ئەزمونەکان، شەتڵگەی درەختەکانی حەقیقەت و بیلبیلەی نوری چاوی دڵە”\nلە بەرهەمەکانی مامۆستادا، چاومان بە ئاتاجیمان بۆ زیرەکێتی لە بیرکردنەوەی شیکارکاریانە و، ڕاڤەی شیکارکاریانەی بوون و، بیرکردنەوەی شیکارکاریانە لە کتێبە سەرەکیەکان و، لێپرسینەوەی شیکاریانە بۆ نەفسی خۆمان و، هەنگاونان لە ڕێگەی تەقلید و لاساییەوە بەرەو تەحقیق و لێکۆڵینەوە و، بوونە خاوەنی ئیمان لە ڕێگەی بیرکردنەوەی شیکارکاریانە و، بڕیاردانی شیکاریانە بۆ دیاریکردنی خاڵە ڕاستەکان و، چەندین مەیدانی دەوڵەمەندی تری بیرکردنەوەی شیکاریانە دەکەوێت؛ کە هزرمان بە ڕووی چەندین ئاسۆ نوێدا دەکاتەوە.\n“زیرەکیە شیکارکاریەکان و مێشکە بلیمەتەکان”\nبە گوێرەی تێڕوانینی مامۆستا، هەرکاتێک هەواو ئارەزومان لە سەر شێوازی هزر خۆیان بەرجەستە کرد، هەستەکانمان پێش هەڵسەنگاندنەکانمان کەوتن، تێبینیە خۆییەکانمان، دەست بۆ ناموسی بیرکردنەوە دەبەن و بە تێپەڕینی کات بیرکردنەوەی ئەنارشیستیانە(سەرکەشیانە) دەهێنێتە دونیاوە.\nپێی وایە ئەم ڕۆحە ئەنارشیستیانەش، کە بە ڕووی فیتنە و فەساد و دووڕوویدا کراوەن، زیانی مێژووییان بە بەها گەردونیەکان گەیاندووە؛ پێویستیشە خۆمانیان لێ ڕزگار بکەین.\nسەبارەت بەو کەسانەی کە بە “ئەنارشیستی بیرکردنەوە” پێناسەیان دەکات، واتە ڕێگەچارەسەری بەرەنگاربوونەوەی ئەو “مرۆڤە بێ قاڵبانە” ی ئامادەن بچنە هەموو قاڵبێکەوە، پێشنیاری بە گەڕخستن و بەکارهێنانی “زیرەکێتی شیکارکاریارانە” مان بۆ دەکات:\n” لە ئێستادا ئێمە پێش هەموو شتێک، پێویستمان بە کەسانێکە سبەینێی ئێمە بە باشی ببینێت و بە باشی هەڵسەنگاندنی بۆ بکات، بە لۆجیکی بەرتەسکی سیاسیانەوە بیر لە بابەتەکانی وڵات نەکاتەوە، بە باشی لە کێشە سەرەکیەکانی گەلەکەمان تێبگات، ڕێگەچارەسەری جیاواز و ئەڵتەرنەتیڤیان بۆ بدۆزێتەوە، واتە زیاتر لە قسە؛ مەردی کردار بێت و، لە کۆی پلانەکانیدا هزری هەمیشە پێش جوڵەکانی بکەوێت، لە وردەکاری پلانەکانیشیدا ئاسۆی بە ڕووی هزری نوێدا ئاوەڵا بێت؛ واتە پێویستمان بە ڕۆحگەلێکی قارەمان و بلیمەتگەلێکی بیرکردنەوەی شیکارکەرانەی وەهایە، کە خاوەنی ئیرادەی بەهێزە و شتێک بە ناوی چۆک دادانەوە نازانێت”.\nواتە مامۆستا زیاتر لە قسە بایەخ بە مەردێکی خاوەن کردار دەدات، کە زانیاریە نەزەریەکان بگۆڕێت بە پراتیک و سەبارەت بەم جۆرە کەسانەش دەڵێت” کەسێکە هەوڵی تێگەشتن لە سەردەمی خۆیی و، کۆمەڵگا، مرۆڤ و گەردون، شت و ڕووداوەکان دەدات، بە کورتی بیر لە هەموو شتێک دەکاتەوە، هەمیشە لە هەوڵی ئەوەدایە زانیاریە نەزەریەکان بگۆڕێت بە پراتیک، بەردەوام بەم ئاڕاستەیەدا بیر دەکاتەوە و خەریکی لێپرسینەوە و لێکۆڵینەوەیە”.\nهەروەها ئەم کەسانە بە “مێشکە بلیمەتەکان” ناوزەند دەکات. سەرنجمان بۆ بیرکردنەوە، لێپرسینەوە و لێکۆڵینەوە و زیرەکێتی بیرکردنەوەی شیکارکاریانەی ئەم مێشکە بلیمەتانە ڕادەکێشێت و ئاماژەش بە ئاتاجیمان لە بۆ سوود وەرگرتن لەو جۆرە مێشکانە، دەکات.\nتێبینی شیکاریانە و شرۆڤەکردن\nمامۆستا ئاماژە بەوە دەکات کە یەکێک لە پێداویستیە سەرەکیەکانی گەلەکەمان کە بۆ ساڵانێکی دوور و درێژە فەرامۆشی کردووە، بریتیە لەوەی بە بیرکردنەوەیەکی شیکارکاریانە سەرتاسەری بوون بخاتە ژێر تێبینی شیکاری و شرۆڤەوە.\nپێناسەکردن و شرۆڤەی بوون و ئەودیو بوون بە شێوەیەکی نادروست، هەروەها تێبینی نەکردنی ئەم دوو بابەتە پێکەوە، نادیدەگرتنی خاوەنە ڕاستەقینەکەی، نەبەستنی پەیوەندی لەگەڵ سەرچاوە سەرەکیەکانی ئەم بابەتە، لە نەوەی ئێمەدا “کێشمەکێشی هزری” هێناوەتە ئاراوە.\nهەروەها بە گوێرەی مامۆستا، یەکێک لەو هۆکارانەی وامان لێدەکات لە بابەتی شت و ڕووداوەکاندا نەگەین بە ئەنجامێکی دروست، بریتیە لەوەی بوون(وجود)مان، بە تێبینیەکانی بیرکردنەوەی شیکارکاریانەوە نەخستۆتە ژێر هەڵسەنگاندنەوە.\n“ئێمە وەک چۆن لە بناغەوە شرۆڤەی دروستمان بۆ هیچ شتێک نەکردووە، ئەوەی لەودیو بوونیشدایە بە شێوەیەک لە شێوەکان نەمانتوانی بیبینین. هەربۆیە سەبارەت بە شت و ڕووداوەکان، زۆر شرۆڤەی پێچەوانەی داکەوتمان (واقع) کردووە. نە توانیمان بوون بە تێبینیەکی شیکارکاریانەوە شرۆڤە بکەین، نە توانیمان شتێکی گونجاو سەبارەت بەودیو بوون بڵێین. بە هەڵە بینیمان، بە هەڵە هەڵسەنگاندنمان بۆ کرد و هەربۆیە لە بەرامبەر سەرئەنجامە هەڵەکاندا هەمیشە دۆش داماین”.\nمامۆستا وەک چۆن هەمیشە ئاماژە بە پێویستی ڕاگەیاندنی هەڵمەتێکی سەفەربەریانە دەکات کە لە ڕێگەیەوە دەستکەوتە زانستیەکانمانی تێدا پێش بخەین، لە هەمان کاتدا ئاماژەش بەوە دەکات کە تەنیا ڕێگەیەک بۆ ئەنجامدانی کارێکی لەو شێوەیە بریتیە لەوەی بەرهەمەکان لە گۆشەنیگای شیکارکاریانەوە بخوێنینەوە.\nئامانجیش لە خوێندنەوەی شیکارکاریانە بریتیە لەوەی، ئەو کاتەی بە شێوەیەکی فراوانی جیومەتریانە(هندسی) بە ڕووی دونیادا دەکرێیتەوە، لە هەمان کاتدا بە ڕووی ژیانی دڵی و ڕۆحی خۆماندا بچەمێینەوە، لە ڕۆحی دێن تێبگەین و، لە ڕێگەی گەشتن بە کرۆکی زانیاریەکانەوە، خۆمان لە زێدەڕۆیی کردن و کەمتەرخەمی کردن(افراط و تفریط) ڕزگار بکەین.\nهەروەها ئەم شێوازی خوێندنەوەیە، یەکێکە لە ڕێگەکانی پێگەیاندنی نەوەیەکی کامڵ. واتە نەوەیەکی شارەزایە لە سەرچاوە سەرەکیەکانی دینەکەیان، کە بریتیە لە قورئان و سونەت، شارەزای ڕێچكە و هێڵە سەرەکیەکانی کەسایەتی دوێنراوەکانی خۆیەتی و، تا ڕادەیەکی گونجاویش شارەزایی لە زانستە دونیایەکاندا هەیە و خۆی تێیاندا توێشوودار کردووە”.\n“لەمەودوا کاتێک بە ڕووی دونیادا دەکرێینەوە، پێویستمان بە قوڵاییەکی جیاواز، فراوانیەکی جیاواز، توێشوویەکی جیاواز هەیە.\nکاتێک بە مەبەستی دەسخستنی ئەم قوڵایی، فراوانی، توێشووە سەرچاوەکانی خۆ پێگەیاندنمان دەخوێنینەوە، ئەمانە هەر وەک عادەتێکی خوێندنەوە نەگرین بە دەستمانەوە و، لە گۆشەنیگایەکی بەراوردکاریانە و شیکارکاریانەی وەهاوە بیانخوێنینەوە، کە هەموو هەوڵ و کۆششێکمان بۆ بەدەستهێنانی پێکهاتەی نوێ و شیکاری بێت”.\n“لێپرسینەوەی شیکارکاریانەی نەفس”\nمامۆستا سەبارەت بەو کەسانەی کە هەوڵی پاککردنەوەی نەفسیان دەدەن، ئاماژە بە رەچاوکردنی\nبنەماکانی “لێپرسینەوەی شیکارکاریانە” دەکات.\nئاماژە بە پێویستی پێکەوە ئەنجامدانی پاککردنەوەی نەفس، تەربیەتدانی ڕۆح و پاڵفتە کردن دڵ، دەکات. سەرنجمان بۆ پەیوەندی ئەم لایەنانە بە بەشەکانی ترەوە ڕادەکێشێت. واتە بە شێوەیەکی نەخشە خوێنەرانەوە سەیری مرۆڤ دەکات.\nبەشی نەفس، وەک پارچەیەکی سەرجەمی پێکهاتەیەک دەبینێت. لێرەشدا ئاماژە بەوە دەکات، کە پێویستە خۆمان لە زێدەڕۆیی و کەمتەرخەمی کردن بپارێزین.\nباس لە لێپرسینەوەیەکی شیکارکاریانە دەکات کە تێیدا ڕەچاوی هاوسەنگی، حەق، دادپەروەری و بەزەیی کرابێت.\nواتە نەفس وەک بوونەوەرێکی جیاواز ببینین، وەک دوێنراو هەڵیبسەنگێنین، ڕەخنە و ستایشەکانی بە هەند وەربگرین، کە گونجاوبێت لەگەڵ ئەقڵ و، بە پێودانگ و شێوەیەکی حساب بۆ کراوەوە ڕەفتاری لەگەڵدا بکەین، چیەتی و پێکهاتە و خاسیەتە زگماگیەکانی لەبەرچاو بگرین؛ بە شێوەیەکی ئاقڵانە و بە بێ ئەوەی خۆمان بە تەمای شتێکی سەروسروشتی بکەین، بە ڕەچاوکردنی هەلومەرجەکان و ئاستی خۆی؛ کامڵیەتی تایبەت بە نەفس بە ئامانج بگرین و، لە هەمان کاتدا ئاماژە بە پێویستی لێپرسینەوە لە ژێر سایەی دادوەری کردنی ویژداندا دەکات.\nسەبارەت بە پێگە بنچینەییەکانی ئەم بابەتەش دەڵێت” مرۆڤ کاتێک ڕووبەڕووی خۆی دەبێتەوە، لێپرسینەوە لە نەفسی خۆی دەکات، واتە کاتێک لەسەر مێز دایناوە و بە تێبینیەکی شیکارکاریانەوە سەیری دەکات، دەبێت زۆر بە ئینساف بێت و، پێویستە لە بازنەی بەزەیی و دادپەروەری نەچێتە دەرەوە. وەک چۆن پێویستە حەقی هەموو خاوەن حەقێک بدات، پێویستە ڕەچاوی حەقی نەفسیشی بکات”.\nپێگە بنچینەییەکانیش بریتین لە ئینساف، بەزەیی، حەق و دادپەروەری.\nواتە چەشنی پزیشکێکی کارامە و شارەزا مامەڵە بکات، هاتوهاوار نەکات، بێ نرخی بەرامبەر ئەنجام نەدا، بێ ئەوەی بیشکێنێت و پەرشوبڵاوی بکاتەوە، بە نیەتی ڕزگارکردن لەو گرێ کوێرانەی تێیکەوتووە لێی نزیک بێتەوە و، بە شێوەیەک مامەڵە بکات کە توشی بێ هیوایی نەکات، تەواوی ئەمانە لە کاتی لێپرسینەوەی شیکارکاریانەدا، ئەو خاسیەتە باڵایانەن کە دەبێت ڕەچاو بکرێن.\nبە گوێرەی تێڕوانینی مامۆستا، یەکێکی تر لەو مەیدانانەی کە بیرکردنەوەی شیکارکاریانەی تێدا ڕەچاو دەکرێت، بریتیە لە هەڵسەنگاندنی شیکارکاریانەی ئەو شتانەی باوەڕمان پێیەتی.\nلە یەکێک لە وتەکانیدا دەڵێت” ئێمە قارەمانە گەورەکانی ڕێگای لاسایکردنەوەین!\nچونکە ئێمە ڕووبەڕووی خۆمان نابینەوە و، بە تێبینیەکی شیکارکاریانەوە ئەو شتانەی باوەڕمان پێی هەیە هەڵسەنگاندنیان بۆ ناکەین و، لە ڕێگەی گەشتن بە پێکهاتەی نوێوە نەمانتوانیوە بگەین بە تێهەڵکێشەکان(سێنتێز) و بەم شێوەیە نەبووین بە خاوەنی ئیمان. تاکێکی بەم شێوەیە کە ڕزگاری نەبووە لە لاساییکردنەوە، بە واتای ئەوە دێت لە بەردەم گەردەلولێکی بەهێزی گومڕایدا، ڕووبەڕووی بەلادا کەوتن و تیاچوون دەبێتەوە”\nمامۆستا بەم شێوەیە تەشخیسی بابەتەکەی کردووە و لە هەمان کاتدا باس لە دەستەواژەی”ئیمانی دەسیاو” دەکات.\nهەروەها سەرنجمان بۆ لای ئافاتی تەقلید ڕادەکێشێت و بانگهێشتی ئیمانێکی شیکارکاریانەمان دەکات کە لە سەرەتادا ئاماژەمان بە هەندێک لە تایبەتمەندیەکانی کرد.\nلە ڕاستیشدا ئەو ئیمانە تەقلیدیەی لە بابوباپیرانمانەوە بۆمان ماوەتەوە، گەورەترین بەڵا و موسیبەتە کە هەڕەشە لە ژیانی ئاخیرەتمان دەکات.\nڕێنموییمان دەکات بۆ ئێمانێکی شیکارکاریانەی وەها، کە یەکە بە یەکەی بنچینە و بنەماکانی ئیمانمان بە ناو شیکاریی و لێکۆڵینەوەدا ببەین و، لەسەر زەمینێکی پتەو دایانبنێین، پاش ئەوەی هەموویمان لە شوێنی گونجاوی خۆیان دانا، دیسان سەر لە نوێ بونیادی بنێینەوە.\nهەروەها بە گوێرەی تێڕوانینی مامۆستا، پێویستە بیر لە هەموو بەشێکی ئیمان بکەینەوە و پاش ئەوەی بە شیکاریی و توێژینەوەدا تێیاندەپەڕێنین، بیانکەین بە بەشێک لە قوڵایی سروشتی خۆمان و پاشان “مۆری شعور”مانی لێبدەین.\nئیمانێکی لەمشێوەیەش، لە پلانی هۆکارەکاندا، دەتوانرێت بە بەرهەمی ئیرادەی مرۆڤ ناو ببردرێت.\nمامۆستا سەبارەت بە ڕاست و دروستی ئەو بڕیارانەی دەیدەین دەڵێت” گونجاو نیە لە کاتی بڕیاردا یەکسەر “نەخێر”ێکی لێبکەیت و بچیتە کەنارەوە. پێویستە بڕیارەکان بە شێوەیەکی زۆر جددی، بە تێبینی شیکارکاریانەوە بیبەستینەوە و، لە سەر بنەمای ئەو تێبینیانە بڕیاری “بەڵێ” و “نەخێر” یان بۆ دەربکەین. لەم روانگەیەشەوە پێم وایە ڕۆشنبیرەکانمان لەم بابەتەدا ئەرکێکی گرنگیان دەکەوێتە سەر شان”. بەم شێوەیە گرنگی بیرکردنەوەی شیکارکاریانە لە کاتی بڕیارەکانماندا دووپات دەکاتەوە.\nهەروەها لێکدانەوەی ڕوداوێک بە تێبینی تەنیا یەک گۆشە نیگاوە، بە بەرتەسکی لە تێڕوانیندا دەبینێت.\nسەرنجمان بۆ ئەوە ڕادەکێشێت کە لە ڕێگەی تێڕوانین لە گۆشەنیگا جیاوازەکانەوە، دەتوانین بگەین بە ئەنجامی دەوڵەمەند و فراوان و قوڵتر.\nبۆ نمونە زانستی پزیشکی بۆ بوارە هەناو، پێست، چاو جیا بۆتەوە و، بە شێوەیەکی زۆر جددی بەسەر شارەزاییە جیاوازەکاندا دابەش بووە.\nئەمە لە کاتێکدایە مرۆڤ پێکهاتەیەکی سەرتاسەریە و بەش بەش ناکرێت. پزیشکێکی شارەزای چاو، بۆ ئەوەی بە شێوەیەکی دروست نەخۆشیەکی چاو دیاری بکات، پیویستە بە شێوەیەکی گشتی سەیری هەموو ئەندامەکانی لاشەی مرۆڤ بکات و لە ڕووی پەیوەندی چاوەوە بەو ئەندامانەوە ، دەتوانێت ئەم کارە بە دروستی ئەنجام بدات.\nمامۆستا لە بەرهەمەکانیدا زۆر گرنگی بە بیرکردنەوەی شیکارکاریانە دەدات و یەکێکە لەو بیرمەندانەی کە زۆرترین سەرنجی بۆ ئەم بابەتە ڕاکێشاوە. یەکێک لەو ڕەهەندە گرنگانەی زەریای بیرکردنەوەی شیکارکاریانەی ئەویان گۆش کردووە، بریتیە لە وەرشە فکری و دونیای تەفەکورەی هەیەتی.\nگەر بە شێوەیەکی ورد سەرنج لە بەرهەمەکانی بدەیت، شتانێک کەوا کەسانێک بە هەڵواسراو دەیانبینن، خۆیانی لێ بە دوور دەگرن، غیرەتی لێک نزیک بوونەوەیان نیە، لەلای مامۆستا لێپرسینەوەیان لەگەڵدا ئەنجام دەدرێت و دەرچەی ماقوڵیان بۆ دەدۆزێتەوە و مرۆڤ بە دۆڵە دەوڵەمەندەکانی زیرەکێتی بیرکردنەوەی شیکارکاریانە دەگێڕێت.\nئەو کاتێک لە بوارە جیاوازەکان نزیک دەبێتەوە، قورئان و سونەت وەک میحوەری سەرەکی وەردەگرێت و بە گوێرەی ئەوان چارەسەر و پێگەی کێشە و رووداوەکان دیاری دەکات.\nپاشان لە ڕێگەی شیکاری و شرۆڤەی دروستەوە، بەرهەمی بیرکردنەوەی شیکارکاریانە پێشکەشی خوێنەرەکانی دەکات.\nتەپۆڵکە زومرودیەکانی دڵ\n ئەو ئاسۆیەی ڕوناکی لێوە دیارە\n بارانەکانی نوێژی عەسر\n لە چاوەڕێی بەهاردا


تیرۆری پاریس، مشتێک بوو لە بزووتنەوەی ئیسلامی سیاسی درا!\nبنەمای تیرۆریزم دروستکردنی ترس و تۆقاندنە لە کۆمەڵگادا. هێرشی تیرۆریستانی ئیسلامی بۆ سەر تەنزئامێزنامەی چارلی ئیبدۆ، بڕیاربوو هەموو رۆژنامەنووسانی سکۆلار و ئاتەئیست و هەموو رەخنەگرانی ئیسلام بترسێنێ و ناچار بە بێدەنگیلێکردن و هێورکردنەوەیان بکا. پێشتر سەبارەت بە سەلمان روشدی و رۆژنامەی دانیمارکیی کە بۆ یەکەم جار کاریکاتۆرەکانی لەسەر محەمەد چاپکرد هەمان چەکی ترس و تۆقاندنیان بەکارهێنا و کەم تا زۆر سەرکەوتوو بوون. ئەو هەڕەشە و هێڵ و نیشان کێشانە بە ناڕەزایەتی بەرفراوانی خەڵک بەرەوڕوو نەبوو.\nبەڵام ئەمجارەیان تاوانی دڕندانەی ئەوان لە پاریس وەڵامێکی زۆر توندی لە لایەن جەماوەری خەڵک و رۆژنامەنووسانەوە پێدرایەوە. زیاتر لە سەد هەزار کەس لە شەوی هەمان رۆژدا لە پاریس و سەرجەم شارەکانی تری فەرەنسا رژانە سەر شەقامەکان و رایانگەیاند من چارلیم. لە لەندەن و رۆما و بەرلین گەواهی گردبوونەوە و ڕێپێوانی هەزاران کەس بووین وەک کاردانەوەیەک دژ بەو کردەوە تیرۆریستییە. لە لایەن دەیان بڵاوکراوەوە لە ئەوروپا و لە سەدان ماڵپەڕەوە کاریکاتۆرەکانی هەفتەنامەی چارلی ئیبدۆ سەرلەنوێ چاپکرانەوە و رزگاربووانی دەستەی بەڕێوەبردنی ئەم بڵاوکراوەیە رایانگەیاند کە ژمارەی ئایندە بە تیراژی یەک ملێۆنیی بڵاودەکەنەوە.\nئەمە گۆشەیەکە لە هێز و تونای بەرەی سێیەم، بەرەی خەڵکی پێشکەوتنخوازی جیهانە کە لە بەرامبەر تیرۆریزمی ئیسلامییدا راوەستاوانە بە تەواویی وەستاوە. ئەم بزووتنەوەیە ناڕەزایەتییە تا ئێرە تیرۆریزمی ئیسلامی لە جێبەجێکردنی دوو ئامانجی بنەڕەتیی، کە تۆقاندنی کۆمەڵگا و بێدەنگەکردن و بەچۆکداهێنانی رەخنەگرانی ئیسلامە، ناکامکردۆتەوە. ئەمە مشتلێدانیکی کارا و کاریگەرە لە رەوتی کۆنەپەرستی ئیسلامیی لە رۆژئاو و هەموو شوێنێکی جیهان.


لە فەڕانسە زەریف سووک کرا بەناچار پەنای بردە بەر وێنە ئەرشیڤییەکانی لەگەڵ مەکرۆن\nلە فەڕانسە زەریف سووک کرا بەناچار پەنای بردە بەر وێنە ئەرشیڤییەکانی لەگەڵ مەکرۆن\nزەریف لە کاتی گەیشتنی بۆ فەڕانسە\nلە درێژەی گەشتە ئۆرووپاییەکەی جەوادی زەریف وەزیری دەرەوەی کۆماری ئیسلامی ئێران، سەرلە بەیانی ئەمڕۆ هەینی گەیشتە فەڕانسە.\nزەریف شەوی ڕابردوو لە ئۆسلۆ لە وڵاتی نۆروێژەوە ڕایگەیاندبوو کە بەنیازە بە دوای گفت و گۆ تەلەیفوونییەکانی ڕووحانی و مەکرۆن سەرۆک وەزیرانی فەڕانسە سەردانی فەڕانسە بکات.\nخاڵی جێی سرنج لە سەردانەکەی بۆ فەڕانسە ئەوە بوو کە لە کاتی دابەزینی لە فڕۆکەکەی، لە لایەن هیچ بەرپرسێکی فەڕەنساوە پێشوازی نەکرا. لە کاتێک دا پێشوازی کردن لە وەزیرانی دەروەی وڵاتان خاوەن پرۆتۆکۆلی تایبەتی خۆیەتی و ئەنجام نەدانی ئەم ڕێ و ڕەسمە پرۆتۆکۆلییە، سووکایەتییەکی زەقە بەرامبەر بە زەریف و ڕژیمی کۆماری ئیسلامی کە زەریفی وەک نوێنەری خۆی بۆ فەڕانسە ناردووە.\nسەردانەکەی زەریف پاش ئەوە دێت کە لە وڵاتانی سوئێد و نۆروێژ لەگەڵ ناڕەزایەتی بەرچاوی ئۆپۆزیسیۆنی ئێرانی نیشتەجێی ئەو وڵاتانە بەرەوڕوو بوویەوە. ئەگەرچی ئێرانییە نەیارەکانی کۆماری ئیسلامی لە فەڕانسەش لە بەردەم باڵوێزخانەی کۆماری ئیسلامی لەو وڵاتە خۆپیشاندانی ئیعترازییان بەڕێوە برد.\nدیدارەکەی زەریف لەگەڵ مەکرۆن سەرۆک وەزیرانی فەڕانسە ڕۆژێک پاش دانیشتنەکەی وڵاتانی گرووپی ٧، ٧ وڵاتی پیشەسازی جیهان بوو کە لە فەڕانسە بەڕێوە چوو. ئامانج لەو دیدارە دۆزینەوەی ڕێگە چارەیەک بۆ زیندوو ڕاگرتنی ڕێکەوتننامەی "بەرجام" ڕاگەیەنراوە کە ساڵی پار بە دوای کشانەوەی یەک لایەنەی ئەمریکا، زۆرێک لە چاودێرانی سیاسی بە مەرگی ئەو ڕێکەوتننامەیەی دەزانن.\nئێران لە دوو قۆناغ پابەندبوونەکانی لە ڕیکەوتننامەی بەرجام کشایەوە بۆ ئەوەی ئۆرووپاییەکان ناچار بە ئەنجامی بەڵێنەکانیان بکەن لە بەرجامدا، کە لەگەڵ ڕەخنەی تووندی ئۆرووپاییەکان بەرەوڕوو بوویەوە.\nزەریف تەنانەت لە ئەکاونتی تایبەتی خۆی لە تویتێر بە هۆی سووکایەتییەکی کەم وێنە بەرامبەری ناچار بۆ بڵاوکردنەوەی دیدارەکەی لەگەڵ مەکرۆن، لە وێنە ئەرشیڤییەکانی پێشووی کەڵکی وەرگرتووە.


:: KDPMR :: - سه‌رۆك بارزانی بۆ هه‌فته‌نامه‌ی لی‌جۆرنال دودیمانک: شەڕی تیرۆریزم پێویستی بە چاکسازییەکی جەزری لە ستراتیژییەتەکەماندا هەیە\nسه‌رۆك بارزانی بۆ هه‌فته‌نامه‌ی لی‌جۆرنال دودیمانک: شەڕی تیرۆریزم پێویستی بە چاکسازییەکی جەزری لە ستراتیژییەتەکەماندا هەیە\nهەفته‌نامه فەرەنساییەکەی (لی‌جۆرنال‌دودیمانک) لەو حەفتەیەدا لەگەڵ (سه‌رۆك بارزانی) دیمانەیەکی سازداوە و، تێیدا ڕایگه‌یاندووه؛ پێویسته له‌ڕووی چه‌ندێتی و چۆنیه‌تییه‌وه پێشمه‌رگه زیاتر پڕچه‌كبكرێ، چونكه پڕچه‌ككردنی وه‌ك پێویست نییه.\n(لی جەی‌دی‌دی): شاڵاوەکانی (١٣ ی نۆڤەمبر) لە پاریس، ئایا سرووشتی ستراتیژیەتی ئێوە بۆ شەڕی داعش دەگۆڕێت؟\nسه‌رۆك بارزانی: شاڵاوە تیرۆریستییەکانی (١٣ـی نۆڤەمبر)، وەکو زەنگێکی ئاگادارکردنەوە و سیگناڵێک بوون بۆ هەموو جیهان، سەرتاپای جیهانیان. ئامانج و گۆڵی تیرۆریستان چاوبڕینە لەسەر داڕووخاندنی ژیانی هاووڵاتیان و، ئازادی و بەهاکانی مرۆڤایەتی؛ بەبێ هیچ دوودڵیەک شەڕی تیرۆریزم پێویستی بە چاکسازییەکی جەزری لە ستراتیژییەتەکەماندا هەیە، چونکە مەترسییەکان بوونەتە مەترسییەکی بەردەوام و جووڵاو و لە هەموو شوێنێکیشدا هەن، هەڕەشە لەسەر هەموومانە، ئەوە لەبەر ئەوەیە کە شەڕی تیرۆریستان لە چوارچێوەی ئەرکی هەمووانماندا دەمێنێتەوە؛ پێویستە وڵاتانی جیاواز هەماهەنگی و هاوکاری لەنێوان یەکدیدا بکەن و، شەڕی دیاریکراوی سەربازی و ئایدیۆلۆژی و داراییان بکەن.\n(لی جەی‌دی‌دی): چەند ڕۆژێک پێش شاڵاوەکانی سەر پاریس، پێشمەرگەکانی ئێوە شاری شنگالیان لە دەستی داعش ئازاد کردەوە، بۆچی هێندە گرینگە؟\nسه‌رۆك بارزانی: بەپێی بایەخ و سەرنجی خەڵکی کوردستان و بەتایبەتیش ئێزدییەکان، ئازادکردنی شنگال سەرکەوتنێکی مێژوویی بوو. ئێستا لە پێشینەی کارەکانمان بۆ دروستکردنەوە و ئاوەدانکردنەوەی شارەکەیە بۆ گەڕانەوەی ئێزدییەکان بۆ سەر ماڵ و خاکی خۆیان. ئازادکردنەوەی شنگال گورزێكی گەورە بوو بە داعش کەوت لە ڕووی سەربازی و، ئابووری و، ستراتیژییەوە. ناوچەیەکی گەورە و بەرفراونمان گێڕایەوە و، سەدان ئەندامی گرووپەکەیشیان لێ کوژرا. ڕێگا سەرەکییەکەی نێوان ڕەققە و مووسڵیش ئێستا لەژێر کۆنترۆڵی هێزەکانی پێشمەرگەدایە. بە ئاشکرایی ئەو سەرکەوتنەی پێشمەرگە بە گرینگی دەبینرێت و هەنگاوێكیشە بەرەو ئازادکردنەوەی مووسڵ.\n(لی جەی‌دی‌دی): مەبەستت وەرگرتنەوەی شنگال دەکرێت نموونەیەک بێت بۆ بەزاندن و شكاندنی داعش له مووسڵ و ڕەققە؟\nسه‌رۆك بارزانی: هەموو ئۆپەراسیۆنە سەربازییەکان لە دژی داعش ستراتیژێکی نوێ دروست دەکەن. ئەو ڕێگایانەی کە بۆ ئازادکردنی شنگال بە کار هاتن، لە ڕووی تاکتیک و شەڕکردنەوە سوودمەندن و کەڵکیان لێوەردەگیرێت.\n(لی جەی‌دی‌دی): ئایا ئەوە ڕاستە کە ئەو شەڕانەی لە چەند حەفتە و مانگی دادێت (ڕوو دەدەن)، قورستر دەبن لەبەر گۆڕانی کەش و هەوا؟\nبارزانی: زستان و کەش و هەوای خراپ بەرگری و هەروەها پرۆگرێسیش (چوونەپێش) قورستر دەکات. ئەوە دەزانرێت کە تیرۆریستان لە ئاووهەوای خراپدا کەڵک وەردەگرن و دەستپێشخەری دەکەن، بۆیە دەبێت زیاتر ئامادە بین بۆ ڕووبەڕووبوونەوەیان.\n(لی جەی‌دی‌دی): وڵاتانی ڕۆژئاوا بە فەرەنسایشەوە، بە درێژایی ئەو شەڕە و لەگەڵ ئێوەدا شەڕی داعش دەکەن؛ دەخوازیت زیاتر بەشدار بن؟ لە ڕووی پیداویستییەکان و، پشتگیریی هەوایی؟\nسه‌رۆك بارزانی: سوپاس بۆ وڵاتانی ڕۆژئاوا، بە شێوەیەکی تایبەتیش فەرەنسا، بۆ پشتگیرییەکانیان، چونکە پشتگیرییە ئاسمانییەکانیان ئەوەی دەرخستووە کە زۆر کاریگەربوون بۆ سەرکەوتنەکانی پێشمەرگە. هەرچەندە بەپێی ئەو واقیعەی کە لە زەمین لەلای هێزەکان هەیە، چەکدارکردنی پێشمەرگە کەمە و بەپێی پیویست نییە. بۆیە ئەگەر بمانەوێت ئەو شەڕە کۆتایی پێبێت، من وایدەبینم پێویستە باشتر پێشمەرگە چەکدار بکرێت لە ڕووی چەندێتی و چۆنیەتییەوە.\n(لی جەی‌دی‌دی): هەندێک لە سەرکردەکان پێیانوایە، هێز و توانای کوردەکان باشترین ئەزموونیان هەیە لەسەر زەوی بۆ لێدانی داعش لە عێراق یان لە سووریا. هەندێکی تریان پێیانوایە کە ئێوە هەرگیز لە خاک و ناوچەکانی خۆتان زیاتر ناڕۆن. کێ ڕاستە؟ ئایا دەکرێت مەزەندەی ئەوە بکرێت کە سەربازەکانتان شەڕ بکەن بۆ وەرگرتنەوەی ڕەقە، لەدەرەوەی ناوچەکانتان لە سووریا؟\nسه‌رۆك بارزانی: لەگەڵ ئەو هەموو قوربانیانەی کە داومانه پێشمەرگە سەرکەوتنی بەرچاوی بەدەست هێناوه، لە پێشینەی کارەکانی ئێمە لە ئێستادا شەڕی داعشە. تائێمە ئەو ڕێکخراوە لە عێراق و سووریادا نەکوژێنینەوە و، لەناو نەبەین هەڕەشەکانی تیرۆریزم لە ناوچەکە و لە جیهانیشدا هەر دەمێننەوە. لەچوارچێوەی هاوپەیمانیەکی بەهێزی نێودەوڵەتیدا ڕەنگە پێشمەرگە بەشێک بێت لەو هێزانەی کە ڕەققە ڕزگار دەکەنەوە.\n(لی جەی‌دی‌دی): (سەرۆک ئۆلاند) لەو حەفتەیەدا سەردانی واشنتۆن و مۆسکۆ دەکات، بۆ یەکخستنی هاوپەیمانیەتی لە دژی داعش کە تاکه دوژمنی هاوبەشە. ئەمە ئەوە دەگەیه‌نێت شەڕی دیپلۆماسی بۆ لابردنی بەشار ئەسەد، لە پێشینەی کارەکان نامێنێت. ئایا تۆش لەگەڵ ئەو بیرۆکەیەدا ڕازیت؟\nسه‌رۆك بارزانی: وا دەردەکەوێ کە پێشینەی باڵای کارەکانی کۆمەڵگای نێودەوڵەتی پێویستە داعش لەناو ببات، بەڵام پێویستە کار بۆ سووریایش بکرێت و هەمان گۆڵ و ئامانج هەبێت. دواڕۆژی سووریا پێویستی بە چارەی سیاسیی ڕاستەقینە هەیە کە هەموو پێکهاتە جیاوازە نیشتمانییەکان، نەتەوە و ئایینەکان لەخۆ بگرێت. ئێمە پێویستە لە نەوەی دواتری ئەو کۆمەڵگایانە دڵنیا بین، کوردەکان و، سوننەکان و، عەلەوییەکان و، مەسیحییەکان و، دروز و ئەوانی دیکەیش.\n(لی جەی‌دی‌دی): ئاماژە بە لێڵی لە هەڵوێستی تورکیا لە دژی داعش کراوە، وا دابنێ ڕۆژێک لەگەڵ تورکیا بۆ پشتیوانی لە ئۆپۆزسیۆنی سووریا شەڕی داعش و (ئەسەد) بکرێت؟ دەربارەی ئەو پڕۆژەیه چییە کە بۆ ناوچەی ئارام لە خاکی سووریادا و لەسەر سنووری تورکیا بۆ پاراستنی هاووڵاتیانی سووریایی لە ئارادایە؟\nسه‌رۆك بارزانی: لە سەرەتای شەڕی دژی داعش، ئێمە سه‌رنجمان هەبوو لەسەر هه‌ڵوێست و پێگەی تورکیا، بەڵام دواتر ڕێگایان دا پێشمەرگە بە ناو خاکی تورکیادا تێبپەڕێت و لەگەڵ کۆبانێ یەکبگرێتەوە. ئێمە لەو باوەڕەداین کە ئەو هاتنەناوەوەی ئێستای تورکیا بۆ ناو هاوپەیمانیەتییەکە بە جیددی وا دەکات شەڕ لە دژی داعش بکەن، ئەوەش بە بێئاکام و نەتیجە نابێت. بە گشتی لەو باوەڕەداین کە هەموو وڵاتان پێویستە پێوەریان بۆ ئەو هەڕەشە ڕاستەقینانەی تیرۆریزم هەبێت. لەبارەی شەڕکردنی کورد و تورکیایش لە دژی (ئەسەد)، ئەوە دەبێتە هۆی دانان و، دروستکردنی ناوچەیەکی ئەمنی.\nلەو باوەڕەداین کە خەڵکی سووریا بە هەموو پێکهاتەکانیەوە پێویستە بۆ خۆیان لەسەر دوارۆژی خۆیان بڕیار بدەن.\nسه‌رۆک بارزانى: کەس ناتوانێ خەڵکی کوردستان لە ویستی سەربەخۆیی پاشگەز بکاتەوە\nسەرۆک بارزانی بۆ BBC: هەرگیز پێشمەرگە لەو هێڵە بەرگرییە ناکشێتەوە کە پێشتر کێشاوییەتی\nسه‌رۆک بارزانی سوپاسی قارەمانێتی پێشمه‌رگه‌ی کوردستانی كرد\nسه‌رۆكی هه‌رێمی كوردستان بۆ فرانس 24\nسەرۆكی بارزانى: پارتی، توانی تاكی كورد بگەینێتە ئاستێك كە باوەڕی بەخۆی هەبێت\nپرۆسەی دیموکراسی لە کوردستاندا بەرەو دواوە ناگەڕێتەوە


سۆنی مانگی داهاتوو کۆنگرەی IFA ئەنجامدەدات + زانیاری تەواو بخوێنەوە! – کەی ئای تی ئێن\nبابەتی گرینگ 11, ئاب 2016\nهاوشێوەی ساڵانی ڕابردوو، کۆمپانیای سۆنی ئەمجارە کۆنگرەی IFA بۆ ساڵی ۲۰۱٦ دەبەستێت، کۆنگرەکەش لە بەرلینی پایتەختی ئەڵمانیا بەڕێوەدەچێت و لە بەرواری ۹/۱ دا کازوو هیرای دێتەوە بەر دیدی ڕۆژنامەنوسان و ئامادە بووان.\nسۆنی بە فەرمی جەختی لەوە کردەوە که نەوەیەکی نوێی Xperia ڕادەگەیەنێت، بەپێی چەند سەرچاوەیەک ناوی ئامێرەکە (Xperia Xr)دەبێت و لەچەند سەرچاوەیەک به تایبەتی پێگەی GSM Arena چەند وێنەیەکی بڵاوکردەوه كة تێیدا ئامێرێکی نوێی سۆنیه و لە پێشبینیکراوەکاندا هاتووە که ئەمە بەرهەمەکەی سۆنی دەبێت لە کۆنگرەی IFA 2016.\nئەمانة چەند وێنەیەکی دزەپێکراوی مۆبایلەکەن:\nدەرچەی USB لە جۆری C\n۲۳ مێگاپێکسڵ کامێرا بە توانای تۆمارکردنی ڕوونی 4K\nکامێرای پێشەوە ۱۳ مێگاپێکسڵ\nڕامی به توانای ۳ گێگا و ٤ گێگا دەبێت\nپڕۆسێسەری گرافیکی ئەدرینۆ ٥۳۰ دەبێت!\nڕوونما بەڕوونی ۱۹۲۰×۱۰٨۰.\nتا ئێستا ئەو تایبەتمەندیە پێشبینیکراوانه بە فەرمی پشتڕاست نەکراونەتەوە و سۆنی هیچ لێدوانێکی نەداوە دەربارەی تایبەتمەندیەکان. هەموو پێشبینیەکان لەسەر ناوێک کۆکن ئەویش ناوی ئامێرەکه بە تەواوی Xr دەبێت، لە چەند سەرچاوەیەکی ترەوه هاتووە کە سۆنی لەگەڵ مۆبایلە نوێیەکەی چەند ئامێرێکی تر نمایش دەکات بەڵام ئەوە وتراوه کە ئامێرەکان نەوەی نوێی کاتژمێری زیرەکی تێدا نیە! وه ئەوەش وتراوە کە جگە لەمۆبایلێک، سۆنی مۆبایلێکی تریش نمایش دەکات! چاوەڕوانی ڕووماڵی تۆڕی تەکنەلۆژیای زانیاری کوردی بن لە کاتی ئەنجامدانی کۆنگرەکەدا.\nتاگەکان سۆنى کۆنگرە


ژیانێکی سەرلەنوێ لە یۆنان دەست پێدەکاتەوە – بزاڤی خزمەت\nحەسەن ی. کە لە دوای کودەتا دەستکردەکەی ١٥ ی تەموزەوە بە بڕیاری ٦٧٥ ی ئەنجومەنی وەزیران لە کارەکەی دوورخرایەوە ، ئێستا لە یۆنان هەوڵی دەسپێکردنەوەی ژیانێکی نوێ دەدات و دەڵێت” من ساڵانێکی زۆر خزمەتی وڵاتەکەمم کرد، نەدەبوو پاداشتی کارەکانم بەم شێوەیە بێت، دەبوو باجی کارەکانم بەم شێوەیەی ئێستا نەبوایە”.\nوێنەکانی هاوڕێی خۆشەویستم گیۆرگۆس مۆتەفیس، کە یەکێکە لە وێنەگرە بە تواناکانی وڵاتی یۆنان، سەرەداوێکی باشمان سەبارەت بە کارەساتەکانی دەریاچەی مەریچ پێ دەدات. وێنەی هەندێک لەو بەلەمانەی شەپۆلی بەرزی دەریاکان هەڵیگێڕاونەتەوە و فڕێی داونەتە ناو گژو گیای چواردەوری دەریاچەکە، هەندێکیشیان لە کەناری دەریاچەکەدا کەوتوون، لیانا سپیرۆپۆلۆ لە ڕۆژنامەی بیلدی ئەڵمانیەوە باسی ڕەهەندە سامناکەکانی شەوانەی ئەو وێنانەمان بۆ دەکات کە بە چاوی ڕۆژ تۆمار کراون:\nبە گوێرەی ئەو لێکۆڵینەوە و توێژینەوانەی لە ناوچەکەدا ئەنجام دراوە، هەتا ئێستا ١٣٠٠ لاشە لە ژێر ئاوی دەریاچەکەدایە نقوم بووە.\nلە چەند ڕۆژی ڕابردوودا ٧ هاوڵاتی سەر بە بزاڤی خزمەت لە کاتی پەڕینەوەیان بە ئاوی دەریاچەی مەریچدا بەلەمەکەیان هەڵگەڕایەوە و سەرجەمیان نقوم بوون، تا ئێستا لاشەی ٣ کەسیان دۆزراوەتەوە و ٤ هاوڵاتیەکەی تریش چوونە سەر ژمارەی ئەو کەسانەی لە بنی دەریاچەکەدا ون بوون.\nبەڵێ ڕۆژ لە دوای ڕۆژ ژمارەی ئەوهاوڵاتیانە تەواوی ڕابردوو، یادەوەری، خەیاڵەکانی خۆیان لە پشتیانەوە جێدەهێڵن و، لە پێناو ئەوەی هەنگاو بەرەو ژیانێکی ئازادانە بنێن، ژیانی خۆیان دەخەنە مەترسیەوە، ڕووی لە زیادبوونە. حەسەن ی. و خانەوادەکەی نمونەی یەکێکە لەو خانەوادانە…\nئەم خانەوادەیە چەند مانگێکە لە وڵاتی یۆنان ژیانێکی سەخت بەسەر دەبەن و هەموویان پێکەوە لە تاقە ژوورێکدا ژیان بەسەر دەبەن. ” ماوەی ٢٥ ساڵ وەک کارمەندی تەندروستی لە تورکیا کارم کرد. هیچ کاتێک لێپرسینەوەم لەگەڵدا نەکراوە. هەموو کات بە ڕێز و سوپاسەوە باسیان کردووم. خاڵەکانی خزمەتی چەند ساڵی ڕابردووم زۆر زۆربوو. وتیان بڕۆ ڕۆژهەڵات چووم و کارم کرد، وتیان ڕۆژئاوا هەروا چووم و کارم کرد، بۆ من جیاوازی لە نێوان ئیزمیر، دیاربەکر، بیتلیس نیە. ئەی ئێستا؟” ئەمە قسەکانی حەسەن ی. کە لە دوای کودەتا دەستکردەکەی ١٥ ی تەموز، بە فەرمانی ٦٧٥ ئەنجومەنی وەزیران لە کارەکەی دوور خرایەوە.\nناوبراو بە دەستە لەرزۆکەکانیەوە دەڵێت” ئەوەی من و هاوسەرەکەمی زۆر بریندار کرد، ئەوە بوو مامەڵەی تیرۆرستیان لەگەڵ دەکردین”. پاشان دەڵێت” ساڵانێکی زۆر خزمەتی وڵاتەکەمم کرد، نەدەبوو پاداشتم بەم شێوەیە بدەنەوە، نەدەبوو باجی کارەکانم ئاوەها بێت”.\nحەسەن بیر لەو ڕۆژانە دەکاتەوە کە لە کارەکەی دوور خراوەتەوە و هەموو کەسە نزیکەکانی خۆیان لە سڵاو لێکردنیش دوور خستۆتەوە، بیر لە نوێژە هەینیەکانی تورکیا دەکاتەوە و پاشان دەڵێت” مزگەوتەکە پڕ پڕ بوو لە نوێژخوێن. لەگەڵ مرۆڤە ئاساییەکانی ناو تورکیا ٥٠ جۆر جەماعەتی ئیسلامی بوونی هەیە. کاتێک مەلاکە وتاری دەدا، لە ناخمەوە قوڵپ قوڵپی گریان دەهات، زۆر بێ تاقەت دەبووم، چونکە ئەو وتارانەی بە ” ئەی ئیماندارەکان” دەست پێ دەکات و، بە باسی ” برایەتی و دڵسۆزی” کۆتایی دەهات، لە ژیانی ڕاستەقینەی نوێژخوێنەکاندا ڕەنگدانەوەی نەبوو. گەر ئێمەش دز یاخود پیاوکوژ بووینایە، دەمانتوانی لە تورکیادا بژین. بەڵام جێگامان نەبوویەوە. بە ڕای من کودەتای ڕاستەقینە بەسەر ئەخلاقدا ئەنجام درا”.\nحەسەن خاوەنی خێزانێکی ٥ کەسیەو دوای لە دەستدانی کارەکەی بە ناچاری ئۆتۆمبیلەکەی فرۆشتووە. پاش ئەوەی پارەکەی دەستی بەرەو تەواوبوون دەڕوات، بڕیاری جێهێشتنی وڵات دەدات. چونکە هەر دەرچوونێکی ئەوان لە ماڵی خۆیان، هیچ جیاوازی نامێنێت لەگەڵ ئەوەی بکەویتە ناو فیلمێکی ترسناکەوە. لە بەقاڵەکەی بەردەم ماڵیانەوە هەتا کامێراکانی چاودێری و دراوسێکانیان، هەموو هەنگاوێکیان لە ژێر چاودێریدا بووە. هەر شەوێک سەریان خستۆتە سەر سەرینەکەیان تا بخەون، بە ترسی ئەوەوە خەوتوون بەیانی کەسێک لە دەرگایان بدات و دەستگیریان بکات. هەموو کاتێک ئەو هاوڕێیانەی خۆیی هاتۆتە پێش چاو، کە بەبێ هۆ لە ماڵەکەیان براون و چەندین ڕۆژ بێسەر و شوێن و هەواڵ بوون.\nسەرئەنجام دەگاتە ئەو بڕوایەی کە حکومەتی تورکیا کاریان بەسەر یاسا و مافی هاوڵاتیانەوە نەماوە و، پێی وابووە ڕۆژ لە دوای ڕۆژ نادادپەروەریەکان بەرەو زیاد بوون دەڕۆن و، هەتا ڕۆژێک لەگەڵ خانمەکەی بە ناوی فەزیلە بە یەکیان وتووە ” لەبەرچی لێرە دەمێنینەوە؟ نە دەتوانین بە ئارەزوی خۆمان لەگەڵ خەڵکدا قسە بکەین. نە دەتوانین سەردانی خزمەکانمان بکەین. نە دەتوانین منداڵەکانمان لە خوێندنگە بهێنینەوە. تەنانەت کاتێک دەچین بۆ سەردانی دایک و باوکمان لە ڕێگەی جیاواز جیاوازەوە دەڕۆین و دێین. کەواتە…”\nئەو پرسیارەی کە زۆر ناخی بریندارکردوون “ئەی ئێستا چ کارێک دەکەن؟”، چونکە هیچ وەڵامێکیان نەبووە بۆ ئەو پرسیارە. بەڵام لە ڕابردوودا بەو پەڕی خۆشحاڵیەوە دەیوت “من کارمەندی تەندروستیم”، دواتر بە درێژی باسی کارەکەی خۆی دەکات و دەڵێت” من یەکێک بووم لە بەناوبانگترین ئەو کەسانەی لە شاری ئیزمیردا خەتەنەی منداڵانیان دەکرد. تەلەفۆنیان بۆ دەکردم و لە هەر شوێنێک بوومایە دەیاندۆزیمەوە. زیاتر لە ١٠ هەزار منداڵم خەتەنە کردووە. گەرچی ئێستا ئەو کەسانەی لەلای من منداڵەکانیان خەتەنە کردووە، وەک تیرۆرست لە قەڵەمیان دەدەن”.\nدوو هاوسەرەکە دەڵێن” ئێمە ئەمەمان پێ قبوڵ نەدەکرا، ئەوەمان قبوڵ نەدەکرد پێمان بوترێت تیرۆرست”. پاشان وتیان ” هەر هەنگاومان نایە دەرەوەی تورکیا، هەستمان بەوە کرد دووبارە بووینەوە بە مرۆڤ. چونکە بە گوێرەی یاسا گەردوونیەکان، کەس ناتوانێت مرۆڤگەلێکی وەک ئێمە بە تۆمەتێکی وەها سوک ناو ببات”.\nحەسەن لە قسەکانی بەردەوام دەبێت و دەێت” ماوەی ٤٢ ساڵی ژیانم تەنانەت یەک جاریش چوومەتە بنکەیەکی پۆلیس و دەستگیر بکرێم؟ یەک جار لە دادگا لێکۆڵینەوەم لەگەڵدا کراوە؟ یەک سکاڵای یاساییم لەسەر تۆمار کراوە؟ نەخێر… ئەمە بەڵگەیە لەسەر ئەوەی هاوڵاتیەکی باش بووم و لە هێڵی مرۆڤایەتی نەچوومەتە دەرەوە. زۆر خۆشحاڵم بەوەی هاتووینەتە یۆنان و لێرە دەژین. لێرە مرۆڤین”.\n“باوکە دیاریەکەت ئەوە بوو بمانهێنی بۆ زیندان؟”\nحەسەن و هاوسەرەکەی ئەو پلانەی لە منداڵەکانی خۆیانیان شاردبوویەوە، پێش یەک کاتژمێر لەوەی لە تورکیاوە بەرەو یۆنان بکەونە ڕێ، لە نزیک ئێدیرنە بۆیان ئاشکرا دەکەن.\nحەسەن بە منداڵەکانی دەڵێت” کوڕم، کچم، بیرتانە هەموو کاتێک دەموت گەر بە باشی فێری ئینگلیزی ببن دیاریتان بۆ دەکڕم، پێم نەوتن گەر لە فێربوونی زماندا باش ببن دەتان بەم بۆ پشووی دەرەوەی وڵات. ئەمڕۆ ئەو ڕۆژەیە کە باسم دەکرد بۆتان. ئێستا دەڕۆین بۆ پشوویەک لە دەرەوەی وڵات، بەڵام تۆزێک سەرکەشی تێدا دەبێت ئەم گەشتەمان. سەرەتا تۆزێک بە پێ دەڕۆین. بە بەلەمێک لە دەریاچەیەک دەپەڕینەوە. بەڵام دەبێت بێدەنگ بن و هاوار نەکەن. چونکە ئەو ڕێگایەی بەلای دەڕۆین، باڵندەی لێیە و بەچکەکانیان خەوتووە. نابێت بەچکەکانیان لە خەو هەستێنین”.\nچاوی منداڵەکانی لە تاریکی شەودا وەک بەردی فاڵگرەوەکان گەورەبوو بوو، بە ناوی پشووی دەرەوەی وڵاتەوە ئامادەی جێبەجێکردنی ئەو ڕێکەوتنە پڕ سەرکەشیە بوون کە لەگەڵ باوکیاندا لەسەری ڕێکەوتبوون، هەموو قسەکانی باوکیان وەک خۆی جێبەجێ کرد. بەڵام بێ ئاگا بوون لەو ناڕەحەتیانەی چاوەڕێی دەکردن. چونکە ئەوان خۆیان بۆ وەرگرتنی پاداشتی کۆشش و سەعیەکی زۆری فێربوونی زمانی ئینگلیزی ئامادە کردبوو…\nیەکێک لە شەوەکانی پایز دەبێت، کاتێک خێزانێکی ٥ کەسی لە بەرامبەر ٩ هەزار یۆرۆ، لە ئاوی مەریچەوە دەپەڕنەوە کەناراوەکانی یۆنان. گەرچی دوو کەسی تریان لە بەلەمەکەدا لەگەڵ دەبێت، بەڵام ئەو شەوە چەند کاروانێک بێ کێشە دەگەنە ئەوبەری یۆنان. دوای ئەوەی ماوەی ٢ کاتژمێر و نیو بە پێ ڕۆشتن ڕێگایەکی سەخت دەبڕن، دەگەنە شوێنێکی بچوکی نیشتەجێبوون، دەچنە ناو هۆتێلێکی هەرزان بەهاوە. بەڵام پێش ئەوەی بێن، پۆلیسەکان هاتوونەتە بەردەم دەرگای هۆتێلەکە و، بۆ ئەوەی ناڕەحەتیان نەکەن، هەتا ڕۆژ دەکەنەوە لەبەردەم دەرگای هۆتێلەکە چاوەڕێیان دەبن. یەکەم قسەی پۆلیسەکان ئەوە بووە ” نیگەران مەبن، خەمی هیچتان نەبێت”. دواتر حەسەن دەچێتە ژووری هۆتێلەکە و بە هاوسەرەکەی دەڵێت” دەی منداڵەکان، شکاتم لە خۆم و ئێوەش کردووە، پۆلیسەکان هاتوون بمانبەن، لە خوارەوە چاوەڕێمانن”.\nحەسەن هیچ کاتێک قسەی کوڕە بچکۆلەکەی بە ناوی مەهمەت عاکیف لەبیر ناکات کە لە کاتی چوونە ناو کەمپی ئاوارەکان پێی وتووە” باوکە دیاریەکەت لە پاداشتی فێربوونی ئینگلیزی و سەعی کردنی زۆر ئەوە بوو ئێمە بهێنیت بۆ زیندان؟”.\nژیانی ئازادی لە بەندیخانە!\nهاوسەرەکەی حەسەن دەڵێت ” کاتێک چوونە بنکەی پۆلیس وامانزانی زوو ڕزگارمان دەبێت، بەڵام وا دەرنەچوو، شوێنێکە قەت نەمان دیوە و پێی ڕانەهاتبووین”.\nهاوسەرەکەی حەسەن لە درێژەی قسەکانیدا دەڵێت” لە قاوشێکی دوور و درێژ دایانناین کە قەرەوێڵەیەک و بەتانیەکی پیسی لەسەر بوو. هیچی تری لەسەر نەبوو. هەموو لایەک بنە جگەرەی فڕێدراو بوو. پیسی تا سەر ئەژنۆمان گەشتبوو. داوای گسکمان کرد وتیان نیە. بە دەستمان پاکمان کردەوە شوێنی دانیشتنەکەمان. سوپاس بۆ خودا شەوەکەی بردینیان بۆ کەمپی ئاوارەکان”.\nگەشتەکەیان بەرەو کەمپی ئاوارەکان لەو شەوەدا خێزانەکەی نیگەران کردووە. ترساون لەوەی بیانبەنەوە بۆ تورکیا و تەسلیمیان بکەن. کاتێک دەرگای ئۆتۆمبیلەکە کراوەتەوە و سەربازە یۆنانیەکانیان بینیوە، ئاهێکیان بە بەردا هاتۆتەوە. پۆلیسەکان کاتێک بینیویانە منداڵەکان برسیانە، بە پارەی خۆیان لە ساردکەرەوە ئۆتۆماتیکیەکەی ناو کەمپەکە هەندێک شتیان بۆ کڕیون.\nبەڵام کاتێک دەچنە ناو کەمپەکە، منداڵەکان زۆر بە زووی تێدەگەن لەوەی کەمپەکە لە بنکەی پۆلیسەکە باشترە. لە هەموو گەلێک مرۆڤی لێیە و هەموو شوێنێک تاریکیە.\nکاتێک لە نێوان خۆیاندا قسەیان کردووە، یەکێک بە تورکی پێی وتوون ئەمانەش لە خۆمانن. خانمێک بە ناوی ئەلیفەوە، کە هاوقەدەری خۆیان بووە، پێشوازی لێکردوون، پێی وتوون “ئێمە هەموو شوێنێکمان پاک کردۆتەوە”، ئیدی فەزیلە و منداڵەکانیان بردۆتە لایەکی کەمپەکە. ئەوەی زۆر کاریگەری لەسەر فەزیلە داناوە قسەی خانمەکە بووە کە پێی وتووە” خەمتان نەبێت، ئێمە لێرەین”. چونکە ماوەیەکی زۆر بوو گوێیان لە قسەیەکی پڕ بەزەیی بەو شێوەیە نەبوو بوو.\nهاوسەرەکەی حەسەن بەم شێوەیە باسی یەکەم شەوی کەمپەکەیان دەکات” ئێوارە هەموومان نانمان خوارد. ئیدی هەموومان حەزمان لە چا بوو. ئەلیف خانم و ئەوان قاپێک میوەیان لەگەڵ خۆیان هێنابوو. چای ناو پاکەتیشی هێنابوو. ئامێرێکی ئاو گەرمکەرەوەی سادەی لەگەڵ خۆی هێنابوو. بەڵام پەرداخی کەممان لەبەردەستدا بوو. یەکەم جار خانمەکان چایان خوارد دواتر پیاوەکان. دواتر چامان بەسەر هەموو ئەوانەی ناو قاوشەکەدا دابەش کرد. چا خواردنەوە لە نێوان چوار دیواردا لەگەڵ دۆستە تازەکانمان، قسەکردن بە شێوەیەکی سەربەستانە، خۆشیەکی چەندە گەورەیە لەوێدا هەستمان پێکرد”.\nدوای ٤-٥ ڕۆژ ژیانی ناو کەمپ و تەواوکردنی ڕێکارە یاساییەکان، لە ڕێگەی گومولچینە و سەلانیکەوە چوونەتە ئەسینا. لە شوێنێکی ناوەندی شاردا نیشتەجێبوون، کە کرێی ڕۆژانەی ١٠ یۆرۆیە. دووەم سوپرزی فەزیلە خانم و منداڵەکانی ئەوە بووە چاویان بە یەکێک لە خوشکەکانی ناو بزاڤی خزمەت کەوتووە لە ئەسینا.\nبینینی دۆستێکی لەو شێوەیە لەسەر هەمان ڕێگا کە ماوەیەکی زۆر لێیان دوور بووە، هەم سەری سوڕماندووە، هەم دڵخۆشی کردووە.\nلە یەکەم هەوڵی گەشتکردنیان لە فڕۆکەخانەی ئەسیناوە بەرە ئەوروپا شکستی هێناوە و بە ناچاری گەڕاونەتەوە. لە دووهەم هەوڵیاندا بۆ ڕۆشتن بەرەو ئەوروپا لە شاری سەلانیکەوە، پۆلیسەکان دەستیان بەسەر پاسەپۆرتە سەوزەکەیاندا گرتووە. ئەمەش هەمووی بە هۆی نەزانی وەرگێڕە ئۆزبەکیەکەوە دەبێت، کە وەک ڕێپیشاندەر لەگەڵیان بووە، ئێستا تەنیا فەزیلە پاسپۆرتەکەی لەلا ماوە.\nئێستا پارەیان پێ نەماوە و پاسەپۆرتەکانیشیان دەستی بەسەردا گیراوە.\nخێزانەکەی حەسەن دەڵیت” هەر جارێک هەوڵی ڕۆشتنمان دابێت ٥ هەزار یۆرۆمان لێ سەندراوە چونکە ٥ کەسین. ئێستا چووینەتەوە قاوغەکەی خۆمان”.\nشتێک کە زۆر ناڕەحەتی کردوون، ناچاربوونیانە بە خۆ خستنە بەر دەستی قاچاغچیەکان. چونکە چارەیەکی تریان نیە. ئاوارە واتە کەسێک کە پاسەپۆرت و ناسنامە و پارەی پێی نیە…\nحەسەن سەبارەت بە قاچاغچیەکان دەڵێت” زۆر مرۆڤم بینی موحتاجی دەستی قاچاغچیەکانە. زۆریان کەسانی ئەکادیمی بوون. ناچاریت بە دەستی ئەوان. ئەم سیستەمە زەمینەی تاوان بۆ مرۆڤە نەخوێندەوارەکان خۆش دەکات”.\nفەزیلەی هاوسەری حەسەن دەڵێت” ئەسینا زۆر خۆشە، کەشوهەوایەکی خۆشی هەیە.مرۆڤەکان باشن و دەتوانین زمانەکەشیان فێربین. بەڵام لێرەش قەیرانی ئابوری هەیە. ئەوەی لە دەستماندایە بەرەو تەواو بوون دەڕوات و ڕۆژ لە دوای ڕۆژ زیاتر بێ هیوا دەبین. نازانیت لێرە چیت بەسەر دێت”.\nگەرچی ئەو ڕۆژانەی خزمەکانیان خۆیان لێ دوور دەخستنەوە و پشتیان تێکردن لە دوای خۆیان لە تورکیا بەجێهێشتووە، بەڵام کێشەکانی ڕێبواری ڕێگای هیوا، کۆتایی نەهاتووە. هەموو ڕۆژێک پرسیارێک لە خۆیان دەکەن و دەڵێن “مانەوە لەو وڵاتەی هەموو ڕۆژێک ئەشکەنجەی مرۆڤەکانی تێدا دەدرێت و مرۆڤەکانی تێدا دەخرێتە زیندانەوە، یاخود جێهێشتنی وڵات و گەڕان بە دوای هیوایەکدا” هاوسەرەکەی حەسەن دەڵێت هەموو جارێک بە دڵنیایەوە بژاردەی دووهەم هەڵدەبژێرن.\nئەو جانتا سورەی لەگەڵ خۆیان هێنابوویان، بەخشیویانە بە مۆزەخانەی تەنکیل کە تازەیی دروست دەکرێت. چونکە شتەکانی ناوی بیری تورکیایان دەخاتەوە. یەکی دەستێک جلی زیادەیان لەگەڵ خۆیان هەڵگرتووە، ئەو ترخێنە وشکەی لەگەڵ خۆیان هێنابوویان بۆ ڕێگەی دوور و درێژ، هەمووی تەواو بووە.\nسەرەڕای هەموو ئەمانە لەبەر خۆیانەوە دەڵێن ” ئەمانە هیچی کێشە نیە”. زۆر دڵیان لە سیاسەتمەدارانی تورکیا شکاوە و دەڵێن ” خودا بە کردەوەی خۆیان لەگەڵدا بکات، لەم دونیایەدا هەرچی هەیە پێیان بچێژێت و لەو دونیاش خراپتریان بەسەر بێت”.\nحەسەن و فەزیلە لە کاتی کودەتا دەستکردەکەی ١٥ ی تەموزدا منداڵێکی ١٥ ڕۆژیان دەبێت، فەزیلە هەندێک جار دەڵێت” باشە خوێندنگەکان دادەخرێن و بەشە ناوخۆیەکان مۆریان لێدەدرێت. گەر تورکیا بەمە ئاسوودە دەبێت قەیناکە، گرنگ نیە دەستیان گرتووە بەسەر ماڵ و موڵکی ئێمەدا”.\n‘Beni ve eşimi en çok bize yapılan terörist muamelesi yaraladı’\n408 جار بینراوە 1 جار ئەمرۆ بینراوە\nئەو شوێنەوارانەی چەتەکانی دۆسییە نادیارەکان لە دوای خۆیان جێیان هێشتووە. تورکیا پیسەکەی ئێردۆغان ٧


ئایا هێدفۆنه بلوتوسییه‌كان مه‌ترسیدارن؟\n11/4/2019 09:30 AM\nساڵی ٢٠١٥، ٢٤٧ زانا له ٤٢ وڵاته‌وه نیگه‌رانی خۆیان سه‌باره‌ت به مه‌ترسی به‌ركه‌وتنی مه‌یدانی ئه‌له‌كترۆموگناتیسی نیشاندا، كه له‌لایه‌ن ئامێره بێته‌له‌كانه‌وه ئه‌م مه‌یدانه دروستده‌بێت. زانایان هۆشدارییان دا كه به‌ركه‌وتنی درێژماوه‌ی ئه‌م مه‌یدانه ده‌بێته هۆی مه‌ترسی نه‌خۆشییه‌كانی وه‌ك شێرپه‌نجه، زیانی جه‌نه‌تیكی، نه‌خۆشی ده‌ماری، فێربوون و یاده‌وه‌ری و كێشه‌ی زاوزێ.\nداواكاری ئه‌م زانایانه، ڕووی له ڕێكخراوه‌ی ته‌ندروستی جیهانی بوو كه ده‌بێت ڕێنمایی تایبه‌ت له‌سه‌ر به‌ركه‌وتنی مه‌یدانی ئه‌له‌كترۆموگناتیسی بڵاوبكه‌نه‌وه تاوه‌كو به‌كارهێنه‌رانی ئامێره بێته‌له‌كان پارێزراو بن. وێڕای ئه‌وه‌ی كه توێژه‌نه‌وه‌یه‌كی زۆر له‌سه‌ر مه‌ترسییه‌كانی ئه‌م مه‌یدانه له‌سه‌ر ته‌ندروستی مرۆڤ هه‌یه، ژماره‌یه‌كی كه‌م له‌م توێژینه‌وانه په‌یوه‌ندییان به به‌كارهێنانی بلوتوس و وایه‌رلێسی مۆبایله‌كانه‌وه هه‌یه. تائێستا توێژینه‌وه‌یه‌كی تایبه‌ت له‌سه‌ر مه‌ترسی هێدفۆنه بلوتوسییه‌كان نییه كه پێمان بڵێت ئه‌م شته مه‌ترسیداره یان نا.\nڕاده‌ی تیشكدانه‌وه‌ی بلوتوسی هێدفۆنه‌كان زۆر كه‌متره له‌هی مۆبایله‌كان. به‌ڵام تیشكدانه‌وه تاكه هۆكاری مه‌ترسیداربوون نییه به‌ڵكو ڕێژه‌ی وه‌رگرتنی ئه‌م فرێكانسانه له‌لایه‌ن له‌شی مرۆڤه‌وه ده‌ریده‌خات كه ئه‌م مه‌یدانه ئه‌له‌كترۆموگناتیسییانه چه‌نده مه‌ترسیدارن. وێڕای كه‌مبوونی ڕاده‌ی تیشكدانه‌وه‌ی هێدفۆنه بلوتوسییه‌كان، به‌كارهێنانی درێژماوه‌ی ئه‌م ئامێرانه مایه‌ی نیگه‌رانی پسپۆڕانی بواری ته‌ندروستییه.


رێیا راست ھەڤالێن راست – ىەرگەه – Bergeh\nرێیا راست ھەڤالێن راست\nBergeh Kurdistan On 03/04/2019 / نڤیسار\nل سه‌ر پرسا ڕێ و هه‌ڤالتیێ گه‌له‌ک گۆتنێن واته‌دار هه‌نه. ڕێ و هه‌ڤال ژ هێلا ئه‌خلاق دا و د ئاستا داوی ده هه‌ڤدوو تمام دکن. ڕێ ژ بۆنا کو مرۆڤ بگەھن ئارمانجێن خوه گه‌له‌ک گرنگه. هه‌ڤال ژی وەسا نه. گاڤا کو ڕێ و هه‌ڤالتی ل هه‌ڤدوو نه‌کن ئارمانج د داوی ده ڤالا ده‌ردکه‌ڤه. ڕێیا ڕاست دڤێ ب هه‌ڤالێ ڕاست ڕا ده‌ستپێبکه. گاڤا کو ڕێ نه ڕاست به، چقاسی هه‌ڤالێن مرۆڤان هێژا بن ژی، د داویێ دا بسه‌رکه‌تن نه پێکانه. ژ به‌ر ڤێ ڕاستییێ ژی کورد دبێژن: بلا ڕێ به، بلا دوور به!\nدیسا، گاڤا کو هه‌ڤال نه ڕاست بن، ڕێ جقاسی ڕاست به ژی بسه‌رکه‌تن پێکان نابه. گاڤا کو ڕێ و هه‌ڤال ل هه‌ڤدوو نه‌کن، ئارمانج به‌رئاڤێتی دبه، ده‌مۆرالیزه‌بوون پێش دکه‌ڤه و قه‌یسپارێزی ڕه‌هێن خوه به‌ردده ناڤا خوینا مرۆڤان. ب دۆزێ ڕه خائینتی دبه هه‌لوه‌سته‌کا ژ ڕێزێ و خه‌باتا کو ژ بۆنا ئارمانجه‌کا مه‌زن تێ کرن ب وه‌ختێ ڕا ده‌فۆرمه دبه. ما کورد نابێژن؛ هه‌ڤالێ خوه ژ من ڕه ببێژه، ئه‌ز ژ ته ڕه ببێژم کا تو کیی! ئانگۆ کورت و کورمانجی دڤێ هەم ڕێیا مرۆڤان ڕاست به و هەم ژی هه‌ڤالێن مرۆڤان ڕاست بن.\nوێ گاڤێ سه‌رکه‌فتن د خه‌باتا نه‌ته‌وی ده ته‌که‌ز پێکان دبه!\nتێ زانین کو هه‌موو زمان و مله‌ت ل گۆرا ئه‌خلاق و ته‌جرووبه‌یێن خوه د ڤی واری ده هنده‌ک دیتنان، پیڤانان، شیره‌تان فۆرموله دکن. میناک؛ گاڤا کو ڕێیا مرۆڤان پرسا نه‌ته‌وی به، دڤێ مرۆڤ هه‌ڤالێ خوه ژی ل گۆرا ڤێ ڕاستییێ هلبژێره. ژ به‌ر کو نه‌ته‌وایه‌تی ژ بۆنا کوردان پرسا مان و نه‌مانێ یه. گاڤا کو دۆز ئه‌وقاسی گرنگ به، دڤێ هه‌ڤالێن کو مرۆڤ ب وانا ڕه ده‌ردکه‌ڤه سه‌ر ڕێ ژی، ب قاسی ڕێ گرنگ بن. دۆزا نه‌ته‌وی دڤێ ب هه‌ڤالێن نه‌فسبچووک، فه‌داکار، خه‌باتکار و ژێهات ڕه برێڤه بچه. ب هه‌ڤالێن کو دکارن به‌رسڤا ڕه‌وشێن زه‌خم و یێن کو نه ل گۆرا دلێ مرۆڤان بن ژی، مرۆڤ دڤێ ب مرۆڤێن وەسا ڕه ده‌رکه‌ڤه سه‌ر ڕێ. ئه‌ڤ هه‌ڤال کاربن ب ڕێبازێن هه‌ڤکاریێ، هه‌ڤبه‌شبوونێ، سه‌رپه‌ره‌شتیێ پێشییا ته‌ڤگه‌را خوه ڤه‌کن و ژ بۆنا پێشخستنا دۆزێ بریارێن پێویست کاربه بدن. مرۆڤێن کو وه‌که تۆلتاژییان نکاربن نێچرێ بکن و نه ژی بکاربن درنده‌یان بقه‌ورینن، نکاربن دو گۆتنێن برێکووپێک ببێژن، د وارێن پێوست ده نکاربن پێشکێشیێ بکن، ئانگۆ تایبه‌تمه‌ندیێن وانا یێن سیاسی و جڤاکی نه‌بن، ئه‌و دێ چما بکه‌ڤن ناڤا کادرۆ و پێشه‌نگێن ته‌ڤگه‌را نه‌ته‌وی؟\nما ته‌ڤگه‌را نه‌ته‌وی گوهه‌ر و هه‌وشیکێ نه‌کرکێرا یه؟\nدیسا گاڤا کو ئارمانجا مرۆڤان ده‌مۆکراسی، ئازادی، وه‌کهه‌ڤی، سه‌ربخوه‌بوون به، دیسا دڤێ مرۆڤ هه‌ڤالێ خوه ل گۆرا ڤێ ڕاستیێ هلبژێره. گاڤا کو مرۆڤ د خه‌تا خوه ده هه‌ڤالێ که‌د و ژێهاتبوونێ به، مرۆڤ ب که‌دخوووران و نه‌کرکێران ڕه نکاره بگەھە چ مه‌قسه‌د و مرادان! ما گاڤا کو دز ببن به‌رپرسێ مالی و بودچه‌یا هه‌ڤبەش، وێ چاوا باوه‌ری دناڤا ته‌ڤگه‌ران ده ئاڤا ببه؟ گاڤا کو مرۆڤ هه‌ڤالێ خوه ژ ناڤا گه‌نده‌ل، نه‌کرکه‌ر و قه‌رپالان هلبژێره، ڕێیا مرۆڤان چقاسی ڕاست به ژی، سه‌رکه‌فتن نابه نه‌سیبێ چ مرۆڤان…\nهه‌تا نووها ته‌ڤگه‌را کوردان یا سیاسی نکاربوو خوه باش ژ مانتقێ بازرگانیێ و به‌رژه‌وه‌ندیێن شه‌خسی بدوور بخینه. ته‌ڤگه‌را نه‌ته‌وی هه‌تا نووها نکاربوو باش خوه ژ مرۆڤێن شه‌لاف، گه‌لاج و قه‌رپالی بدوور بخینه. دڤێ مرۆڤ باش زانبه کو دۆزا نه‌ته‌وی دڤێ کاربه خوه ژ بار و تخووبێن که‌سایه‌تیێ ده‌رباس بکه، ببه نه‌ته‌وی و به‌رژه‌وه‌ندیا نه‌ته‌وا خوه د سه‌ر به‌رژه‌وه‌ندیێن شه‌خسی ڕه بگره. ل مقابلی شه‌رت و مه‌رجێن دژوار دڤێ مرۆڤ بێشک کادرۆیێن بخوه باوه‌ر و شه‌خسیه‌ت ده‌رخینه پێش…\nلێ ئه‌م باش دزانن کو گه‌له‌ک جاران ل کوردستانێ سیاسه‌ت ل گۆرا به‌رژه‌وه‌ندیێن شه‌خسی و مالباتی هاتیە مه‌شاندن. ئه‌م دزانن کو سییاسه‌ت و هه‌ڤالتی نه ل گۆرا تایبه‌تمه‌ندیێن کو ژ مه تێ خوه‌ستن ب ڕێڤه چوو یه. مرۆڤێن کو د جڤاتا کوردان ده بکێری دیا خوه و باڤێ خوه نه‌هاتنێ، نکارن کلۆچێن دو بزنان ژ هه‌ڤدوو جدا بکن، نکارن که‌ڤره‌کی ده‌ینن سه‌ر که‌ڤره‌کی، ژ بۆنا هنده‌ک کورتێلان بده‌ست بخینن دکه‌ڤن ناڤا ته‌ڤگه‌رێن سیاسی، د ئاسته‌که به‌رته‌نگ ده، د لڤاندنه‌که نزم ده مەلەڤانیا دکن و خوه وه‌که نه‌ته‌وپارێز و ده‌مۆکرات نیشان ددن! خوه ل دۆرا هنده‌ک سه‌رۆک و هه‌ڤالێن نه‌کرکێر ڤه‌دهه‌وینن و قووره‌تیێن بێهه‌مپا دکن! خه‌ما وانا نه دۆزا مه‌زنه. نه کوردستانه. ئه‌و ته‌نێ وه‌ختێ خوه ب به‌تالی ده‌رباس دکن و ل به‌ندی سفرا حازرن! ژ وان بپرسن؛ ما تو ب کێری چ تێ، وێ ببێژه؛ ئه‌ز نه‌ته‌وی مه! تو چ کاری دکی؛ وێ ببێژه؛ ئه‌ز نه‌ته‌وی مه! ته هه‌تا نووها چ کریە، وێ ببێژه؛ ئه‌ز نه‌ته‌وی مه! ته چ خزمه‌ت د وارێ زمان، ئه‌کۆنۆمی،کولتور، بازرگانی و سیاسه‌تێ ده کریه؟ وێ ببێژه؛ ئه‌ز نه‌ته‌وی مه!\nئانگۆ ل جه‌م وانا نه‌کرکێری بوویه نه‌ته‌وایه‌تی!\nل هه‌ر چار نکارێن کوردستانێ ئه‌ڤ هه‌ڤالێن سه‌ختە و نه‌کرکێر بوونه ئاسته‌نگ ل هەمبه‌ری دۆزا نه‌ته‌وی و د پراکتیکا خوه ده بێحه‌مدێ خوه خزمه‌ت ژ دژمنێن وه‌لاتێ مه ڕه دکن. دوھی ژی وەسا بوو، ئیرۆ ژی وەسایه. د دیرۆکا ته‌ڤگه‌را نه‌ته‌وی ده یێن کو بوونه ئاسته‌نگ هه‌رگاڤ ژ ناڤا ته‌ڤگه‌رێ ب خوه ده‌رکه‌تنه. ئانگۆ کورمێ دارێ ژ دارێ یه! ل دیرۆکا مه یا دو سه‌دسالێن داوی هوور و کوور ببن و هوونه بهێسانی پێرگی وان که‌سێن ولۆ ببن.\nژ بۆنا کو کورد بنکه‌تنێن خوه یێن دیرۆکا دوباره نه‌کن، ژ بۆنا کو د دۆزا نه‌ته‌وی ده چه‌وتیێن مه دوبارا نه‌بن دڤێ ئه‌م هه‌ڤالێن ڕاست ژ بۆنا سیاسه‌تا نه‌ته‌وی ده‌رخینن پێش. مرۆڤێ کو هشمه‌ندیا نه‌ته‌وی و سیاسی ب وانا ڕه نه به، ئه‌و ئێ چما د ناڤا کادرۆیێن نه‌ته‌وی ده ژ خوه ڕه جھ ببنن؟ ته‌ڤگه‌را نه‌ته‌وی به‌ریا هه‌موو تشتی دڤێ ته‌ڤگه‌ره‌که کادرۆیێن نه‌ته‌وی به! ئه‌ڤ مرۆڤ دڤێ خوه‌دیێ تایبه‌تمه‌ندیێن دییار بن، دڤێ کاربن ئه‌شکه‌ره خوه د واره‌کی جڤاکی و سیاسی ده ڕه‌ئالزه کربن. ئه‌ڤ هه‌ڤال هه‌که ب کێری ده‌فه بێن، هه‌که ب کێری زرنێ بێن، هه‌که ب کێری که‌مانچێ بێن، هه‌که ب کێری ته‌نبوورێ بێن، هه‌که زانبن ب کێری گۆڤه‌ندێ وه‌رن، ئان ژی ده‌نگبێژ بن دڤێ ئه‌ڤ تایبه‌تمه‌ندیا وانا ژێ هێلا ته‌ڤگه‌را نه‌ته‌وی ده هاتبه په‌ژراندن. د وارێ سیاسه‌ت و نه‌ته‌وایه‌تیێ ده دڤێ ئه‌ڤ مرۆڤ خوه‌دیێ تایبه‌تمه‌ندیێن دییارکربن. ئانگۆ هونه‌رمه‌ندییا وان یا سیاسی و جڤاکی د ناڤا کوردان ده دڤێ ئه‌شکه‌ره بووبه و ژ هێلا کادرۆیێن نه‌ته‌وی ڤه ژی هاتبه دیتن.\nگاڤا کو قه‌رپال و چه‌کوور ب هێسانی بوون کادرۆیێن سیاسی، ته‌که‌ز وێ د ڤی ماستی ده موویه‌ک هه‌به!\nهەلبه‌ت د وه‌لاتێ مه ده جھ ژ نه‌کرکه‌ران، چه‌کووران و قه‌رپالان ڕه ژی هه‌یه! ئه‌و ژی ئه‌ولادێ کوردستانێ نه! ئه‌ز نه ل دژی وانا مه، ئه‌ز ل دژی ڤێنا مه کو ئه‌ڤ ببن کادرۆیێن سیاسی و ببن دووڤه‌کێن سه‌رۆکێن نه‌کرکێر!\nسه‌رۆکێن کو هه‌موو کورد دزانن کو ئه‌و وه‌که تۆلتاژییانه، ته‌نێ دزانن خوارنه بخووون، ژ خوه ڕه ل جیهه‌کی خوه‌ش بگه‌رن، ل به‌ر مره‌کێن داگیرکه‌ران پۆرێ خوه شه‌کن، بدووڤ گه‌پان ده بن، زانبن خوه ل هه‌ر ده‌ڤه‌ران ڤه‌پارمینن، نه ب کێری نێچرێ بێن و نه ژی دکاربن دۆزا خوه ژ درنده‌یێن داگیرکه‌ر و سییاسه‌تا چه‌وت ژی بپارێزن! ما سه‌رۆکاتی ولۆ ئه‌رزانه!